Miroslav Aleksić: "Ako se ovako nastavi, dovešćemo u pitanje snabdevanje hranom" - Portal Iz Prve Ruke\nMiroslav Aleksić: „Ako se ovako nastavi, dovešćemo u pitanje snabdevanje hranom“\nPotpredsednik Narodne stranke Miroslav Aleksić izjavio je da bi usvajanje ekonomskih mera te stranke pomoglo građanima da lakše prežive dolazeću ekonomsku krizu i sačuvalo poljoprivredu od potpune propasti.\n„Hrana je prva linija odbrane u krizi, a u Srbiji vlada anarhija u kojoj ogromne zarade ostvaruju veliki trgovinski lanci i monopolisti, dok su poljoprivredni proizvođači na ivici opstanka. Ako se tako nastavi, dovešćemo u pitanje snabdevanje hranom, i zato se hitno mora pomoći poljoprivrednicima da bi selo opstalo, a građani imali dovoljno hrane“, rekao je Aleksić za Newsmax Adria.\n„Neophodno je odmah povećati budžet za poljoprivredu sa 50 milijardi dinara na 100 milijardi, a poljoprivrednicima ukinuti akcizu na dizel gorivo i povećati subvencije po hektaru sa 8.000 dinara na 16.000 dinara do kraja ove godine, a do kraja 2023. godine na 24.000 dinara“, dodao je Aleksić.\nAleksić je naveo da država godišnje daje čak 200 miliona evra stranim kompanijama koje se bave „motanjem kablova, proizvodnjom šampona i čokolada, a ne donose nove tehnologije“, i da bi taj novac trebalo preusmeriti domaćim privrednicima i poljoprivrednicima.\nPotpredsednik Narodne stranke je istakao da je „država u prethodnim godinama uništila robne rezerve i zalihe postoje samo na papiru, a na stanju nema ničega“.\n„Sada je vlast zabranila izvoz i oborila cenu i namerava da po toj ceni otkupi proizvode za popunjavanje robnih rezervi. Zašto da se to radi preko leđa seljaka? Zašto ne odgovaraju oni koji su bili dužni da o tome vode računa“, rekao je Aleksić.\nAleksić je dodao da bi trebalo omogućiti izvoz viška pšenice, jer će ovogodišnji rod iznositi oko tri miliona tona, a Srbiji je potrebno najviše milion tona.\n„Zašto da naši proizvođači ne zarade i to sada, kada je cena najveća? To bi trebalo omogućiti i za druge proizvode, ali država nema nikakvu strategiju i mi sada plaćamo danak ne znanju. Kao poljoprivredni proizvođač tvrdim da od 2000. godine nije bilo teže“, rekao je Aleksić.\n„Ne postoji problem transporta, nego cene transporta. Ključno je, međutim, što proizvođačima jabuka u Srbiji preti da propadnu jer je cena proizvodnje duplirana, dok ostale države u kojima se proizvode jabuke imaju mnogo veće podsticaje. Ne možemo da budemo konkurentni bez ikakve podrške države“, rekao je Aleksić.\nAleksić je naveo da mali proizvođači u Srbiji prodaju jabuke po 30 dinara za kilogram, dok cena u samouslugama i velikim trgovinskim lancima nikada nije ispod 100 dinara.\n„Razliku uzimaju monopolisti koji najviše profitiraju i trgovci koji nemaju kontrolisane marže. Nema sistema i mali proizvođači voća, mleka i žitarica će teško opstati ako država ne promeni strategiju“, dodao je Aleksić.\nAleksić je naveo da bi minimalnu zaradu trebalo povećati na 50.000 dinara a istovremeno smanjiti poslodavcima opterećenja na zarade sa 61 na 50 %.\n„Država mora da odredi prioritete, da li joj je prioritet gradnja nacionalnog stadiona od 250 miliona evra ili da preživimo? Kada nemate novca za hranu i račune, onda nećete raditi fasadu na kući“, zaključio je Aleksić.\nRelated Topics:Miroslav AleksićNewsmax AdriaSRBIJA


Belgrade Waterfront: Prodat 2000. stan\nTanjug 2. decembra 2019. 22:37\nBEOGRAD – „Beograd na vodi“ (Belgrade Waterfront) saopštio je danas da je u tom naselju na obali Save prodat jubilarni, 2000. stan.\nKako se navodi, „do ovog trenutka, u okviru ‘Belgrade Waterfronta’ useljene su tri stambene zgrade, odnosno ukupno oko 750 stanova, a kompletno je završeno 50 odsto planirane infrastrukture“.\n„‘Belgrade Waterfront’ objavljuje i proslavlja još jedno važno dostignuće: 2000 prodatih stanova u okviru ovog jedinstvenog projekta na obali Save. Jubilarni prodati stan nalazi se među prvim brendiranim W stanovima u Srbiji, prestižnim W Residences Belgrade. W je jedno od najuzbudljivijih imena u sektoru hotela i brendiranih stanova i posluje pod okriljem Marriott International“, kaže se u saopštenju.\nIstiče se da „Belgrade Waterfront“ prvi u Srbiju donosi trend brendiranih stanova, u okviru kojih stanari mogu da uživaju u uslugama hotela istog brenda, ali u privatnosti svog doma“.\n„Beogradski W hotel, kao i W Residences Belgrade, nalaziće se na spektakularnoj lokaciji na samoj obali reke, sa mnoštvom nesvakidašnjih mogućnosti na raspolaganju gostima hotela i vlasnicima stanova“ dodaje se u saopštenju.\n„U trenucima slavlja poput ovih, prvenstveno smo zahvalni ljudima – kako kupcima, tako i partnerima – koji su prepoznali viziju novog života na obali Save, a onda i ponosni što smo zajednički uspeli da tu viziju ostvarimo. Belgrade Waterfront je aktivno naselje, koje nudi kvalitetne domove na izvanrednoj lokaciji. Drago mi je što projekat stabilno pronalazi svoj put do ljudi i što su oni svime što za njih gradimo izuzetno zadovoljni“, istakao je Nedeljković.\nPovodom jubileja, kompanija je za srećnog kupca pripremila poseban poklon: vaučer u vrednosti od 2.000 evra za servisne troškove. Pored toga, pet kupaca koji odmah nakon dvehiljadite kupovine postanu vlasnici nekog od stanova u okviru „Belgrade Waterfronta“, takođe će biti nagrađeni vaučerom iste vrednosti.\nKlub otvorenih inovacija za proizvode „made in…\nJunajted prupa kupuje grčki Forthnet\nCrna Gora ne odustaje od izgradnje žičare Kotor –…\nZa nabavku mašina i opreme obezbeđeno 130.000.000 RSD


Obuka za inspektore | SGS Srbija\nTransport Obuka za inspektore\nSGS razume značaj kvalifikovanih stručnjaka za kontrolu vaga, koji su obučeni po najvišim standardima.\nPošto znamo da je osoblje najvažniji resurs, pružamo obuku inspektora, tako da ne morate brinuti o tome da li inspektori obavljaju svoj posao po istim visokim standardima kao i SGS-ovi nezavisni stručnjaci.\nZnamo da ne postoji sam jedno rešenje za obuku koje odgovara zahtevima svih naših klijenata. Zato naši programi za obuku za inspekciju kolskih vaga počinju ispitivanjem zahteva za obuku osoblja, kao i usklađivanjem sa zakonima, propisima itd. Međutim, tražimo da inspektori poseduju tehničke veštine i veštine stvaranja međuljudskih odnosa kako bi se uključili u obuku za softver za kontrolu koji će se koristiti.\nObuka je dugoročan proces: Menadžment svake godine pravi nacrt programa obuke za sve zaposlene. Zahteve obuke određuje uprava sektora putem pravilno dokumentovane procedure. Osoblje koje prođe bilo koju obuku dobija sertifikate i piše izveštaj o obuci rukovodiocu sektora koji ocenjuje nivo postignuća i efikasnost obuke.\nProgram je osmišljen tako da se obuka održava na radnom mestu i na taj način osoblje koje nije upoznato sa procesima obeštavaju oni koji su upoznati. Naglašavamo važnost toga da obučeno osoblje pomaže novom ili manje iskusnom osoblju.\nPotrebno je da polaznici poznaju rad na računaru i da dobro shvataju postojeće procedure u njihovom tekućem radnom okruženju.\nVeštine u međuljudskim odnosima\nKako se vaš program za kontrolu opterećenja osovine razvija, tako je potrebno da polaznici razgovaraju sa kolegama o prednostima i operativnim ograničenjima programa.\nKasniji program obuke je dovoljno značajan da polaznici steknu potrebne veštine kako bi mogli da koriste specijalni softver za primenu programa inspekcije vozila. Polaznici dobijaju sertifikat kojim se potvrđuju njihova postignuća na obuci i imajui priliku da nas izveste o tome koliko je naš program obuke bio uspešan.\nOsnovni deo obuke naglašava potrebu za poštenjem i integritetom radi bezbednosti vozača, drugih učesnika u saobraćaju i transportera koji poštuje zakone.\nNaši paketi obuke daju vam konkurentsku prednost tako što u vašu ogranizaciju uvode neke od kvaliteta i veliku stručnost koju je SGS stekla tokom više od jednog veka rada na polju kontrolisanja, ispitivanja, verifikacije i sertifikacije.


Na osnovu člana 69. Propozicija takmičenja Fudbalskog saveza Mačvanskog okruga i Odluke o načinu popunjavanja slobodnih mesta u fudbalskim i futsal ligama na nivou teritorijanih fudbalskih saveza (Služeni list FS Srbije „Fudbal“ broj 13 od 16.06.2021. godine), Izvršni odbor Fudbalskog saveza Mačvanskog okruga dana 30.07.2021. godine doneo je odluku o raspisivanju javnog poziva za podnošenje obavezujućih ponuda klubova za popunu Međuopštinske lige Mačva.\nPonudu mogu podneti klubovi neposredno nižeg stepena takmičenja i to članovi Opštinske lige Bogatić i Opštinske lige Šabac, grupa Mačva koji su shodno Propozicijama takmičenja Fudbalskog saveza Mačvanskog okruga Opštinskog fudbalskog saveza Bogatić i Opštinskog fudbalskog saveza Šabac u sastavu tih liga za takmičarsku sezonu 2021/2022.\nRok za podnošenje ponuda tri dana (72 sata) neposredno u kancelariju saveza od strane ovlašćenog zastupnika kluba ili lica koje je klub ovlastio (ovlašćenje mora biti potpisano od strane zastupnika kluba i overeno pečatom kluba).\nU slučaju da klub odustane od svoje ponude i ne uplati novac u roku određenom u Odluci o popunjavanju slobodnog mesta, klub gubi pravo takmičenja u konkretnoj ligi i raspoređuje se u najniži stepen takmičenja.\nNajpovoljnija ponuda odnosno najveći ponuđen iznos naknade mora biti uplaćen u roku od tri dana od Odluke Izvršnog odbora Fudbalskog saveza Mačvanskog okruga o popunjavanju slobodnog mesta u Međuopštinskoj ligi Mačva.\nPo svim ostalim pitanjima primenjuju se Pravilinici Fudbslskog saveza Srbije, Odluka o načinu popunjavanja slobodnih mesta u fudbalskim i futsal ligama na nivou teritorijanih fudbalskih saveza (Služeni list FS Srbije „Fudbal“ broj 13 od 16.06.2021. godine) i propozicije takmičenja Fudbalskog saveza Mačvanskog okruga.\nFudbalski klub „Šabac Sanrajs“ iz Šapca dostavio je dana 30.07.2021. godine dopis putem elekronske pošte Fudbalskom savezu Mačvanskog okruga da istupa iz takmičenja u Međuopštinskoj ligi grupa „Mačva“ za sezonu 2021/2022 godine.\nPrevious JAVNI POZIV\nNext Konferencija klubova jesen 2021/22.


Ugradnja hidrofora - Vodoinstalaterski servis Beograd\nUGRADNJA HIDROFORA - VODOINSTALATER BEOGRAD\nŽivite na višim spratovima i mučite muku sa slabim pritiskom vode ili jednostavno živite u podavalskom delu Beorgada, čiji stanovnici svakog leta zbog čestih zalivanja, imaju problem sa slabim pritiskom vode, jedno od rešenja za vas bi mogli biti ugradnja hidrofora.\nHidorofor predstavlja mali uredjaj koji se uobičajeno ugradjuje u prizmene delove zgrade ili kuće, najčešće su to podrumske prostorije i oni doprinose jačem i boljem pritisku vode. Uobičajeno, manji hidrofori mogu da pojačaju pritisak u stambenim jedinicama do 80 metara visine, a oni sa većom snagom i više.\nVodoinstalater servis Beograd vrši ugradnju hidrofora po povoljnim cenama. Premda vam posao oko ugradnje hidrofora verovatno izgleda naporno i dugo, zapravo naši vodoinstalateri ovaj posao garantovano završavaju u jednom danu. Ukoliko ste se odlučili za ugradnju hidrofora stojimo vam na raspolaganju svakog dana od 00 do 24h.\nNaš vodoinstalaterski servis daje garanciju na sve usluge, kao i na ugradne delove koje mi nabavljamo. Ukoliko su vam potrebne dodatn informacije vezane za ovu uslugu, budite sloboni da nas kontaktirate svakog dana od 00 do 24h. Možete nas kontaktirati na dva načina. Uobičajeno, pozivanjem brojeva telefona koji se nalaze na našem sajtu ili slanjem on line upita preko našeg formulara sa sajta. Naše ljubazno osoblje daće odgovore na sva vaša pitanja i nedoumice.


Peugeot 208 je automobil godine u Evropi - DriveIn\nPeugeot 208 je automobil godine u Evropi\nTitula za Automobil godine u Evropi, koja se dodeljuje od 1964. godine, ove godine je dodeljena Peugeot-ovom modelu 208\nI pored otkazivanja Salona automobila, svečana ceremonija dodele održana je upravo u Ženevi. Za najbolji automobil godine odluku je doneo Međunarodni žiri specijalizovanih automobilskih novinara iz 23 zemlje Evrope\nPeugeot 208 je ove godine trijumfovao ispred oštre konkurencije poput modela kao što su BMW serije 1, Ford Puma, Porsche Taycan, Renault Clio, Tesla Model 3 i Toyota Corolla... Treba podsetiti da je njih žiri izabrao u novembru prošle godine posle detaljnih testiranja 30 automobila koji su bili u prvom krugu. Francuski četvorotočkaš je dobio čak 281 poen, dodeljen od Međunarodnog žirija sastavljen od 60 automobilskih novinara. Drugo mesto pripalo je Tesla Model 3 sa 242 poena, a model Porsche Taycan je dobio 222 glasa.\nU godinama kada skoro svi modeli iz B segmenta više nego ikada liče jedni na druge, Peugeot je našao način da se definitivno izdvoji kreiranjem novog modela 208. S obzirom da se način korišćenja automobila konstantno menja, da je tranzicija na sve efikasnije motore velika šansa, nova 208-ica od samog starta nudi tri izbora kada su u pitanju motori - električni, benzin i dizel. I po prvi put svi isto izgledaju bez obzira na vrstu pogona.\nNovi Peugeot 208 dolazi sa najnovije platforme PSA grupacije CMP (Common Modular Platform) koja je posvećena modelima iz B i C segmenta i predstavlja unapređenu verziju EMP2 platforme. Ekonomičnost je bila ključna reč tokom razvoja nove 208-ice, a nova platofrma je doprinela smanjenju emisije CO2 uz pomoć smanjenja težine, poboljšane aerodinamike i optimizacije pogona. Ova platforma takođe pruža i povećan komfor (još bolja zvučna izolacija uz niži nivo vibracija), kao i nivo bezbednosti kroz uvođenje aktivnih i pasivnih sistema bezbednosti i u nižim nivoima opreme kao standard.\nKada je reč o motorima koji ispunjavaju najviše euro 6.d norme, u ponudi su benzinski Puretech motori od 1.2 sa 75, 100 i 130 KS, pri čemu su dva jača motora u ponudi i sa automatskim osmostepenim menjačem. Dizel verzija sa 1.5 Hdi motorom i 100 KS je uparena sa manuelnim šestostepenim menjačem. Novi Peugeot 208 svi zainteresovani u Srbiji mogu da testiraju u ovlašćenim salonima širom zemlje, dok je model sa 1.2 Puretech motorom i 75 KS u Active paketu opreme dostupan za 125 evra mesečno, uz učešće od 30% i period otplate od 84 meseca.\nPromenjen lav - Peugeot je predstavio novi logotip\nSaradnja Teniske akademije Tipsarević i Peugeot-a\nPeugeot predstavio restilizovani 308


Fudbal: Sutjeska sjutra prima pehar – Mladi Nikšića\nNakon sjutrašnjeg meča između Sutjeske i Dečića biće organizovana dodjela šampionskog trofeja.\nIz FK Sutjeska su saopštili da je klub na impresivan način odigrao cijelu sezonu i šest kola prije kraja šampionata osvojio titulu prvaka Crne Gore.\nOvo je prvi put odkako se u samostalnoj Crnoj Gori igra CFL da se pehar šampionu dodjeljuje prije kraja prvenstva, što dovoljno govori o nadmoći ove ekipe u tekućoj sezoni Telekom Prve Crnogorske fudbalske lige.\nU tom periodu plavi su “okrenuli” kompletan krug crnogorskog šampionata savladavši sve protivnike u ligi bez primljenog gola, sa gol razlikom 19:0.\nStrateg Nikola Rakojević je izjednačio rezultat Dragana Radojičića i Dejana Vukićevića sa dvije osvojene šampionske titule.\nPlavi imaju i dva reprezentativca Crne Gore jer su na spisku koji je danas objavio selektor Crne Gore Ljubiša Tumbaković nalaze imena Stefana Lončara (koji je standardni član mlade crnogorske reprezentacije) i “ministra odbrane” Miloša Bakrača. Treba napomenuti da je za mladu reprezentaciju nastupao i Marko Vučić i da su naši prvotimci Vladan Bubanja, Milutin Osmajić, Aleksa Marušić, kao i omladinci koji će zasigurno biti priključeni prvom timu Radule Krulanović, Radovan Bećirović, Novica Eraković i Darko Mićanović buduće nade na koje će u narednom ciklusu kvalifikacija računati selektor mlade reprezentacije Crne Gore Mojaš Radonjić, koji ih je i pozvao na poslednje reprezentativno okupljanje.\nFudbalski klub Sutjeska poziva navijače našeg kluba, nikšićanke i nikšićane, i sve ljubitelje fudbala i sporta uopšte da u što većem broju dođu na njihov stadion u subotu 19. maja i prisustvuju dodjeli šampionskog pehara, kako bi se na veličanstven način spustila zavjesa na jednu od najuspješnijih sezona našeg kluba u istoriji.


Tanjug 8. marta 2021. 16:24\nNOVI SAD – Tragična smrt pesnika Milana Nenadića (73) i njegove supruge Ileane Ursu Nenadić (67), duboko je potresla književnu zajednicu Novog Sada i Vojvodine, ali i cele Srbije.\nSa Milanom sam drugovao više od četiri decenije, sve tamo od mladih sarajevskih dana, pa do poznih godina u ravnici, gde smo se voljom sudbine obojica obreli. Nenadić je jedan od onih sudbinski obeleženih, da ne kažem ukletih pesnika, sav u vlasti jezika i poezije, rekao je Tanjugu Đorđo Sladoje, urednik Letopisa Matice Srpske.\n„Nenadić je svaki stih životom platio i to je, zapravo, zalog autentičnosti, lepote i iskupiteljske moći njegove poezije. Ileana Ursu je iz ženskog ugla tragala za simboličkim zalihama svakodnevice u finim stišanim jezičkim nijansama. Velika je njena uloga u uspotavljanju srpsko-rumunskih književnih veza u koje se i Milan uključio i kongenijalno prepevao Emineskua na srpski jezik“, navodi Sladoje.\n„Milan Nenadić je bio značajan pesnik o čemu svedoče brojne nagrade, a Ileana mu je bila prava podrška, ali je i ona za svoje stvaralaštvo bila višestruko nagrađivana. Srpska je književnost mnogo izgubila, a mi koji smo ih poznavali, ostali smo bez iskrenih prijatelja“, kazao je Zivlak.


Međunarodna poternica za osumnjičenim zbog eksplozije\nTanjug 5. oktobra 2021. 12:49\nGETEBORG – Švedsko tužilaštvo izdalo je danas međunarodnu poternicu za stanarom zgrade u drugom po veličini gradu Geteborgu, nakon eksplozije ranije ove nedelje, koja je izazvala požar i povrede kod 16 osoba od kojih su četvoro u teškom stanju.\nVlasti su saopštile da je muškarac, koga nisu imenovali, osumnjičen za pokušaj ubistva, podmetanje požara i opšte opasnosti, prenosi AP.\nNavodi se da je muškarac star 50 godina i da bi trebalo da bude izručen Švedskoj ako bude uhapšen, ali za sada nije potvrđeno da je taj čovek u inostranstvu.\nŠvedski mediji objavili su da je rođen u Poljskoj i da je u toj zgradi živeo sa majkom.\nŠvedski radio preneo je izjavu neimenovanog komšije koji je rekao da je osumnjičeni imao „mnogo hemikalija, bilo u stanu ili u podrumu, koje su prouzrokovale jak miris“.\nPrema švedskim novinama vlasnik nekretnine pokušavao je da iseli muškarca i njegovu majku iz njihovog stana u zgradi, a neki od medija objavili su da je selidba planirana za dan eksplozije.\nVodeći švedski dnevnik Aftonbladet je saopštio da je policija već optužila tog čoveka za nekoliko krivičnih dela nedelju dana pre eksplozije,a list je takođe izvestio da je osumnjičeni, nakon što mu nije bilo dozvoljeno da vidi majku u staračkom domu zbog ograničenja pandemije, uznemiravao nekoliko ljudi, uključujući vlasnika zgrade.\nU ranim jutarnjim časovima 28. septembra stambeni blok je razoren snažnom eksplozijom, a požar koji se proširio oštetio je najmanje 140 stanova , zbog čega je na stotine stanovnika evakuisano, a četiri osobe su u kritičnom stanju.


Profit Samsunga izneverio očekivanja | Novosti.RS\n31. 07. 2018. u 22:54\nSEUL - Samsung Elektroniks objavio je danas da je dobit kompanije u drugom kvartalu porasla za 2,0 odsto u odnosu na isti period godinu ranije, pošto je robusna prodaja memorijskih čipova nadoknadila razočaravajuću prodaju pametnih telefona i displej panela.\nJužnokorejski tehnološki gigant je naveo da je neto zarada od aprila do juna iznosila 10,98 hiljada milijardi vona (9,8 milijardi dolara) u odnosu na 10,80 hiljada milijardi vona iz drugog tromesečja 2017, prenosi agencija AP.\nOvaj rezultat je ispod očekivanja konsenzusa analitičara koje je anketirao provajder finansijskih podataka FaktSet, a koji su predviđali neto dobit od 11,14 hiljada milijardi vona.\nPROČITAJTE JOŠ - BREND TESLA PODIŽE STANDARDE SIGURNOSTI: Čak tri godine garancije za pametne telefone\nProdaja je pala za 4,0 procenta na 58,48 hiljada milijardi vona (52,3 milijarde dolara), dok je operativna dobit porasla za 6,0 posto na 14,87 hiljada milijardi vona (13,3 milijarde dolara), što je na nivou zarade iz prethodnog meseca.\nTokom drugog tromesečja, sektor proizvodnje poluprovodnika je generisao 11,61 hiljada milijardi vona (10,39 milijardi dolara) operativnog profita, što je skoro 80 odsto ukupne ostvarene dobiti.\nIz Samsunga su naveli da je prodaja smartfona Galaxi S9 usporila, dok je biznis sa memorijskim čipovima, koji je lokomotiva u poslovanju kompanije, nastavio da ostvaruje robusne rezultate.\nU sektoru proizvodnje telefona je tokom posmatranog tromesečnog perioda zabeleženo 2,67 hiljada milijardi vona operativne dobiti, što je niže u odnosu na prvi kvartal, jer je rast tržišta premijum pametnih telefona stagnirao dok su marketinški troškovi za promociju modela S9 porasli.


Štek House traži nove „stanare“ | Super Radio\nBoban Kocev mart 17, 2016 13:27 h Mladi, Super dodatak 0\nUkoliko želite da budete okruženi kreativnim ljudima, onima koji imaju inicijativu jer ste jednostavno i vi takvi „po prirodi“ evo zanimljive priče za vas.\nUdruženje građana „Štek House“ raspisalo je konkurs za prijem novih članova.\nUkoliiko vas interesuje društveni aktivizam omladinska politika, organizacija događaja, kultura, ekologija i životna sredina ali i tehnologija „Štek House“ je baš po vašoj meri, a i traži nove „stanare“.\nKonkurs za prijem novih članova je otvoren do 25. marta, a prijvani formular možete videti na Štek House\n„ Štek House“ predstavlja multidisciplinarnu platformu sa ciljem unapređenja života mladih, podrške u realizaciji njihovih ideja, spajanje edukativne, kulturne, ekološke, stvaraličke ali i komercijalne aktivnosti. To podrazumeva organizaciju izložbi, predavanja, radionica, promocija, koncerata i edukativnih programa. Takođe se zalaže za umrežavanje mladih iz Niša sa mladima iz drugih gradova ali i državama u okruženju u cilju podizanja svesti i zagovaranja dijaloga na različite teme koje predstavljaju problem mladih na Balkanu. „Štek House“ promoviše pozitivnost, kreativnost, humanost, volonterizam, mlade i talentovane ljude.


BANJALUKA – Odbornik SNSD-a u banjalučkoj Skupštini grada Srđan Amidžić rekao je danas da se prijedlog te stranke i koalicionih partnera o utvrđivanju niže stope poreza na nepokretnosti na području Banjaluke za 2021. godinu ne odnosi samo na bogate građane.\nfoto: Srđan Amidžić/Nezavisne novine\n“Građani bi trebalo da znaju da imamo 69.000 obveznika koji plaćaju porez na nepokretnosti, a među njima je 68.000 fizičkih lica”, rekao je Amidžić na konferenciji za novinare tokom održavanja sjednice Skupštine grada u Banjaluci na kojoj se, između ostalog, razmatra Nacrt ovogodišnjeg gradskog budžeta od 149,4 miliona KM.\nAmidžić je rekao da Banjaluka ima oko 1.000 poslovnih subjekata koji plaćaju porez na nepokretnosti i za koje je on bitna stavka u uslovima pandemije virusa korona.\n“Dakle, nije tačna teza da se to odnosi samo na bogate građane”, rekao je Amidžić.\nOn je rekao da smanjenje poreza na nepokretnosti podrazumijeva određeni udar na budžetsku kasu Banjaluke.\n“Ali, budžet će morati da koriguje neke svoje rashode”, rekao je Amidžić i podsjetio da se grad u proteklom sazivu, zarad pomoći ljudima u pandemiji virusa korona, takođe morao odreći određenih prihoda, poput takse za isticanje reklama i onih po osnovu zakupa, uz razne subvencije.\nOn je poručio da sada treba pokazati brigu i razumijevanje prema onima koje je pandemija najviše pogodila, a to su građani Banjaluke.\n“Da grad Banjaluka, kako je to činio i ranije, nađe način da sve smanjene prihode poveća”, rekao je Amidžić.\nAmidžić je podsjetio da je grad Banjaluka ranije, zajedno sa Poreskom i Geodetskom upravom Republike Srpske, pokrenuo projekat da se povećanjem obuhvata poreskih obveznika dođe do veće sume novca za realizovanje pojedinačnih projekata.\n“Dakle, smatramo da je prijedlog o utvrđivanju niže stope poreza na nepokretnosti na području Banjaluke za 2021. godinu odgovoran prema pomenutih 69.000 lica. To je ono na čemu ćemo, vjerovatno, insistirati”, rekao je Amidžić.\nPrijedlog odluke o utvrđivanju stope poreza na nepokretnosti na području Banjaluke predložila je skupštinska većina predvođena SNSD-om, a tim dokumentom predviđa se umanjenje za 50 odsto ove poreske stope kako bi privrednicima bio olakšan rad tokom pandemije virusa korona.\nKada je riječ o Nacrtu budžeta grada, Amidžić je rekao da pri njegovom utvrđivanju treba uvijek voditi računa o običnim ljudima.\nOn je rekao da u tom nacrtu ne vidi stavke na kojima je ranije insistirano, a to su, između ostalog, gradnja porodičnih ambulanti i dječijih igrališta, sanacija osnovnih i srednjih škola, podrška kulturno-umjetničkim društvima i projekti usmjereni prema starijim građanima.\n“Mi ćemo u skupštinskoj diskusiji skrenuti pažnju na te stvari jer želimo da se to koriguje i vjerujemo da će Gradska uprava na tom planu imati sluha”, rekao je Amidžić.\nTagovi: porez na nepokretnostiSrđan Amidžić


CSKA nije dozvolio iznenađenje - Evroliga, Košarka\nCSKA nije dozvolio iznenađenje\nAleksandar Milosavljević 15.03.2013., 18:47\nKošarkaši CSKA iz Moskve ostvarili su i 8. pobedu u E grupi Top 16 faze Evrolige trijumfom nad litvanskim Žalgirisom od 70:61 (17:12, 18:14, 13:22, 22:13).\nArmejci su došli do vođstva posle prvih 10 minuta sa 5 poena razlike i tu prednost u nastavku postepeno povećavali. Kontrolisali su igru tokom većeg dela prvog poluvremena i na odmor otišli sa zasluženih devet poena viška.\nPosle početne inicijative na početku treće četvrtine i vođstva domaćih košarkaša koje je iznosilo 15 poena prednosti, Žalgiris dolazi do svoje igre. Tri minuta pred kraj ovog perioda Litvanci su serijom od 14:0 izjednačili rezultat pred odlučujućih 10 minuta.\nLjubimci domaćih uspevaju preko Vimsa i Krjape da se „odlepe“ i ponovo steknu ozbiljniju prednost. Do kraja meča CSKA je sačuvao stečeno vođstvo i stigao do pobede nad Žalgirisom.\nNajefikasniji u timu CSKA bio je Soni Vims sa 13 poena, dok je Viktor Krjapa dodao 12 poena uz 8 skokova. Nenad Krstic je zabeležio 9 poena uz 8 skokova, Vladimir Micov je upisao 6 poena, Miloš Teodosić 5 poena i 3 asistencije, a Zoran Erceg 3 poena. Rimantas Kaukenas je sa 16 poena bio najbolji u Žalgirisu, dok je Oliver Lafajet ubacio 11 poena.\nKošarkaši CSKA su i dalje na trećem mestu E grupe sa skorom 8-3, dok je Žalgiris na 6. mestu sa skorom 4-7.\nkk CSKAkk žalgirisvideo\nPrethodna vest Uhapšen Mamić!\nSledeća vest Lukaku se vraća u Čelsi\nLukaku se vraća u Čelsi


Press Online :: Politika :: Vučić o pisanju medija o sastanku Palmera i opozicije: Tako to mala deca zamišljaju\nVučić o pisanju medija o sastanku Palmera i opozicije: Tako to mala deca zamišljaju\nPredsednik Srbije komentarisao pisanje pojedinih medija da je visoki zvaničnik SAD Metju Palmer, tokom boravka u Beogradu, imao sastanak s liderima opozicije.\nTim povodom Aleksandar Vučić je izjavio da ga ni najmanje ne interesuje o čemu je lider Dveri Boško Obradović u rezidenciji američkog ambasadora razgovarao sa Palmerom, ali je naglasio da se na vlast dolazi voljom naroda, a ne "sastancima s Amerikancima".\nUpitan kako komentariše to što američki ambasador i Obradović kriju tu činjenicu i šta je bilo tako tajno, Vučić kaže: "Nemam pojma ni šta im je tajno, ni šta je javno. Baš me briga što su se sastajali, neka rade šta hoće, neka se vole koliko hoće. Narod je taj koji odlučuje."\nKako kaže, neki misle kada se sastanu sa Amerikancima - "evo, dolaze na vlast". "Tako mala deca zamišljaju. Vremena su se promenila, moraju da imaju podršku naroda", zaključio je on.\nList "Danas" je, pozivajući se na diplomatske izvore, naveo da je Palmer preneo poruku vašingtonske administracije da se SAD ne zalažu za bojkot glasanja jer smatraju da bi tako bio narušen demokratski princip. Diplomatski izvori su, kako navodi list, preneli da su sagovornici iz opozicije rekli američkom zvaničniku da će bojkotovati izbore ukoliko ne budu ispunjeni uslovi poput reformi REM-a i "otvaranja" medija za opoziciju.\nAgencija Beta prenela je da su joj izvori iz opozicionih stranka, koje bojkotuju rad parlamenta, rekli da je na sastanku sa zvaničnikom Stejt departmenta bilo reči o izborima, ali su negirali da je on zahtevao da opozicija u njima učestvuje.\n"Palmer je pitao da li bismo mi izašli na izbore ukoliko vlasti ne bi ništa promenile u izbornim uslovima, a naš jednoglasan odgovor je bio da to ne bismo učinili. Nikakvih zahteva ili dogovora tim povodom nije bilo", rekao je Betin izvor u opoziciji.\nReagovao je i jedan od lidera SzS Dragan Đilas, koji je takođe rekao da zamenik pomoćnika državnog sekretara nije tražio od opozicije da učestvuje na izborima.


Završen je krug pregovora oko izmjena izbornog zakona između Dragana Čovića, predsjedavajućeg Doma naroda Bosne i Hercegovine, i Bakira Izetbegovića, člana kolegijalnog Doma, sa američkim izaslanikom za izborne reforme Metjuom Palmerom (Matthew) i Angelinom Ajhorst (Eichhorst), direktorice pri evropskoj službi za vanjske poslove.\nIzetbegović i Čović nisu bili raspoloženi za izjave, međutim Izetbegović je novinarima kratko kazao da će pregovori oko izbornih reformi biti nastavljeni sutra, te da za danas „nema ništa novo“.\nRanije danas su se sa Palmerom i Ajhorst sastali lider SBB-a Fahrudin Radončić, kao i predsjedavajući Predsjedništva BiH Željko Komšić. I oni su, između ostalog, poručuili da nema još nikakvog dogovora.\nŠtrupmfovi i Talični Tom u novom belgijskom pasošu\nHRVATSKA NESTAJE: Broj umrlih u 2021. godini najveći je od Drugog svjetskog rata\nAUTOINDUSTRIJA IMA POBJEDNIKA: Evo kome ide titula za najprodavaniji automobil godine\nEgzit nominovan za najbolji festival na svijetu


ČESTITKA DODIKA: Novostima se veruje, list svih generacija - Video platforma Novosti.RS\nČESTITKA DODIKA: Novostima se veruje, list svih generacija\nSrpski član Predsedništva BiH Milorad Dodik čestitao je 67. rođendan našoj kući\nDANAS NOVA VLADA: Ivica Dačić dočekuje Anu Brnabić ispred Skupštine\nSkupština Srbije danas bira novu Vladu, 16. od uvođenja višestranačja. Tim u Nemanjinoj imaće 24 člana - 23 ministra, od čega dva bez portfelja, i premijerku Anu Brnabić koja će pred poslanicima izneti ekspoze i predstaviti kandidate za članove Vlade.\nNOVOSTI U HRAMU SVETOG SAVE: Ostvaruje se vekovni san Srba - otkriven mozaik\nVekovni san srpskog naroda se ostvaruje - za svega nekoliko nedelja u Hramu Svetog Save na Vračaru biće završen i najmanji detalj! Građevinske skele juče su uklonjene, a dnevno svetlo prvi put je obasjalo veličanstven mozaik koji ukrašava svodove zavetnog hrama srpskog naroda.\nVAŽNO ZA VOZAČE U SRBIJI: 1. novembra stupa na snagu obavezno korišćenje zimskih guma\nObaveza vozača je da od 1. novembra do 1. aprila na svojim automobilima imaju sve četiri zimske gume ukoliko je na kolovozu sneg, led ili poledica. Cene novih guma kreću se od 3.500 do 65.000 dinara, a to zavisi od dimenzija i njihovog kvaliteta. Usluga montaže i balansiranja za sva četiri točka kreće se od 2.000 do 5.000 dinara.\nKako se drži "socijalna distanca" u svetu i gde nas vode mere protiv korone?\nOd masovnih skupova, molitvi, najobičnijih normalnih ljudskih aktivnosti - svuda je prisutna težnja da se ljudi razdvoje. To ima smisla ako se gleda sa epidemiološkog stanovišta, a šta je sa decom i njihovim potrebama?\nPogledajte kako izgleda Arena - potpuno spremna za kovid pacijente\nBeogradska arena ponovo je privremena bolnica, koja će od danas moći istovremeno da primi 510 pacijenata koji se leče od virusa kovid-19. Arena je planirana za pacijente sa srednjom i srednje teškom kliničkom slikom kojima je potrebna kiseonička terapija. Ovde mogu da se obavljaju laboratorijske analize, snimanje pluća i srca.\nUSPEH NAŠE AKCIJE: Zvonila zvona za "Novosti" i knjige\nBiblioteka formirana u parohijskom domu pri crkvi, posvećenoj Svetim apostolima Petru i Pavlu, u leskovačkom selu Donja Lokošnica, bogatija je za više od 2.500 naslova koje su poklon Fondacije humanosti "Večernjih novosti". Podržali smo inicijativu penzionisanog sveštenika Tihomira Radivojevića (87) i njegove napore da oformi seosku crkvenu biblioteku, pa ona sada raspolaže sa čak 16.000 knjiga.\nRADOST ZA NAJMLAĐE: Poslastičari pokonili torte nezbrinutoj deci\nNastavlja se humanitarna akcija "Najtorte" u organizaciji fondacije humanosti "Večernjih novosti". Iako su do sada torte pripremale verne čitateljke, ovoga puta poznate beogradske poslastičarnice odazvale su se na poziv Fonda humanosti, a poslastičari su sa oduševljenjem doneli radost najmlađima u domovima za nezbrinutu decu.\n67. ROĐENDAN: Novosti slave jubilej, evo kako se razvijala naša priča\nPogledajte u 67 sekundi 67 godina naše istorije\nDANAS JE SVETA PETKA: Vernici se mole za zdravlje i piju lekovitu vodu\nSveta Petka je praznik posvećen Prepodobnoj mati Paraskevi. Ova svetiteljka je zaštitnica žena, siromašnih i bolesnih. Veruje se da molitve upućene njoj na današnji dan bivaju ispunjene. Na Kalemegdanu je, po predanju, čudotvorna voda koja leči one koji veruju u Boga...\n20 GODINA SVEMIRSKE STANICE: Leti oko Zemlje, znači ipak nije ravna ploča...\nLansirana je 1998. godine, ali od 2. novembra 2000. godine stanica je uvek bila sa posadama koje su se rotirale na straži u svemiru. Tamo ima više stambenog prostora nego što je tipičan šestosoban stan, kao i dva kupatila i teretana. Sastoji se od 17 modula, a na njoj su boravili ljudi iz mnogih zemalja.\nBEKERA ŽENE KOŠTALE GLAVE: Posle bankrota, preti mu sedam godina robije\nProslavljeni nemački teniser je optužen da je skrivao podatke o svom finansijskom stanju kada je proglasio lični bankrot 2017. godine, a navodno nije prijavio imovinu koja uključuje stan u Londonu i 1.3 miliona evra. Sem toga, tužilaštvo ga tereti ga da je sakrio i dve nekretnine u Nemačkoj, kao i 75.000 evra u deonicama jedne firme.\nTRAGEDIJA KOD OBRENOVCA: Preminulo dete (7), pregazio ga traktor koji je vozio njegov otac\nU selu Brović kod Obrenovca dete je skočilo sa traktora kojim je upravljao njegov otac G. J. i podletelo pravo pod točkove. Lekari su pokušali da se izbore za njegov život, ali je dete nažalost preminulo. Snimak je sa mesta tragedije....\nNOVOSTI U ISTANBULU: Klanjanje u hrišćanskim svetinjama\nTurska vlada je odlučila da pretvori u džamiju poznatu vizantijsku Crkvu Hrista Spasitelja kao što je to već uradila sa Aja Sofijom. Vizantijske freske će biti prekrivene kako bi ovaj hram bio korišćen za muslimanske molitve.


Na drugom po redu zasedanju Odbora poverilaca fabrike lekova Jugoremedija d.o.o. u bankrotu ponovo su u petak razmatrane ponude za kupovinu neposrednom pogodbom, a svemu je dao ton predstavnik turskog farmaceutskog proizvođača Birgima. Naime, ova firma je i najveći poverilac Jugoremedije sa preko milion evra duga.\n"U interesu nam je da dobijemo bolju ponudu, jer ima još ponuđača. I turski predstavnik je zainteresovan za kupovinu", objašnjava Vladimir Pecikoza, predsednik Odbora poverilaca.\nKako "Danas" nezvanično saznaje, turski Birgim nije našao interes u ponuđenoj ceni, a sa tim su se saglasili i ostali članovi Odbora poverilaca. Zatraženo je od Privrednog suda u Zrenjaninu, koji vodi postupak prodaje, da naredna prodaja neposrednom pogodbom bude zakazana u kraćem roku zbog zainteresovanih kupaca.


Dan online - Podgoricom: Uslove ispunjavaju svi predlozi - 2019-12-10\nPodgoricom ŽIRI ZA DODJELU NAGRADE „19. DECEMBAR” UTVRDIO\nŽiri za dodjelu nagrade održao prvu sjednicu Uslove ispunjavaju svi predlozi\nSvih 12 predloga koji su pristigli za dodjelu Nagrade „19. decembar”, koja se svake godine uručuje 19. decembra za Dan oslobođenja Podgorice, ispunjavaju uslove da idu u dalji krug, odlučio je žiri za dodjelu Nagrade „19. decembar” na jučerašnjoj sjednici kojoj je pristustvovao i Ivan Vuković, gradonačelnik Podgorice. Zbog nesvakidašnjeg herojskog čina žrtvovanja svog života u pokušaju da spasi tročlanu porodicu Kumburović za nagradu je postuhumno predložen Darko Vujošević koji je izgubio život pokušavajući da spasi tročlanu porodicu Kumburović.\n– To je bila inicijativa gradske uprave, odnosno mojih zamjenika i mene lično, smatrajući da je to način da se vrati barem djelić duga koji ostaje za tim čovjekom i njegovom žrtvom za njegov vanredno humani čin – saopštio je Vuković\nZa nagradu su predloženi i Mihailo Vukmirović, kardiolog i načelnik odjeljenja za pejsmejkere i elektrofiziologiju srca Centra za kardiologiju Kliničkog centra, Zlatko Zlatičanin, pisac, Vukota Jašović, predsjednik DDK „Podgorica” i kompanija Bemaks. U trci za nagradu i dalje su Nedžad Lekić, vlasnik restorana Pod Volat, Milorad Milo Perić, muzički autor i tekstopisac, Dejan Savićević, predsjednik Fudbalskog saveza Crne Gore, Srednja elektrotehnička škola „Vaso Aligrudić”, Biljana Stojkanović, profesor fizike u OŠ „Sutjeska”, Udruženje boraca NOR-a i antifašista Glavnog grada i šahovski klub Budućnost.


Trnava - Blic Online\nRadnici Goše su i danas nastavili štrajk tražeći isplatu dela zaostalih zarada, izjavio je danas predsednik Štrajkačkog odbora Milan Vujičić dodajući da su konačno dobili potvrdu da je njihov vlasnik i dalje slovačka firma Žos Trnava.\nUDES KOD PROKUPLJA Automobil sleteo sa puta, povređeni otac i sin\nDve osobe su povređene u saobraćajnoj nezgodi koja se dogodila jutros u ataru prokupačkog sela Trnava, kada je vozač automobila iz za sada neutvrđenih razloga sleteo sa puta.\nNovi Pazar: Pronađen mrtav u stanu\nNovopazarska policija pronašla je večeras oko 19 sati beživotno telo Safeta Honića (47) u porodičnom stanu, u selu Trnava, a prema prvim informacijama najverovatnije se radi o samoubistvu.\nTRAGEDIJA Beba se zadavila konopcem kolevke\nČačak: Meštani Trnave tri meseca bez vode za piće\nVoda sa seoskog vodovoda Trnavsko vrelo, sa kojeg se napaja oko 700 domaćinstava, i dalje je neispravna za piće zbog povećane mutnoće, saopšteno je iz Zavoda za javno zdravlje u Čačku.\nTUBERKULOZA U NOVOM PAZARU Nastavnica obolela, strahuje se za đake\nZbog sumnje da im je mlada nastavnica, kod koje je početkom ovog meseca u novopazarskoj bolnici konstatovana tuberkuloza, možda prenela virus, oko 150 učenika osnovne škole "Đura Jakšić" iz Trnave kod Novog Pazara moraće na hitan lekarski pregled, pišu "Novosti".\nNađen mrtav dečak na tavanu\nU mestu Trnava kod Čačka, na tavanu štale dvorišta porodične kuće, jutros je nađen mrtav četrnaestogodišji dečak P. V.\nVoda u Trnavi posle mesec dana ispravna za piće\nZavod za javno zdravlje u Čačku proglasio je vodu u selu Trnava kod Čačka ispravnom za piće, nakon što je mesec dana bila zabranjena za upotrebu, rečeno je danas agenciji Beta u Zavodu.\nOko 500 domaćinstava u selu Trnava bez vode za piće\nVoda sa Trnavskog vrela kod Čačka proglašena je neispravnom i zabranjena je za piće, rečeno je danas agenciji Beta u Zavodu za javno zdravlje u Čačku.\nOdržana komemoracija povodom smrti vlasnika TV Galaksija 32\nKomemoracija povodom smrti vlasnika TV Galaksija 32, Mišule Petrovića i snimatelja Dragoslava Jevremovića održana je danas u čačanskom Domu kulture.\nVatrogasci su danas, nakon duge borbe s vatrenom stihijom, uspeli da lokalizuju sve požare u okolini Kuršumlije, Izjavio je načelnik Odeljenja za vanredne situacije na području Topličkog okruga Srđan Mitrović.


Nastavljena restauracija Smederevske tvrđave\n- Da bi Tvrđava ušla na listu svetske baštine, mora da se pokaže volja da se ovaj prostor štiti. To uključuje konzervaciju, sanaciju, zaštitu, ukupan programski tretman Tvrđave, njeno mesto u turističkoj ponudi. Na nama je da, kad dolaze eksperti Uneska i procenjuju da li nešto treba staviti na listu, pokažemo autentičnost, istorijsku vrednost, raritetnost u svojoj vrsti – kaže Miladin Lukić.\n- Samo 15 metara jezavskog platna košta 7,5 miliona dinara. Od toga je 6,8 miliona obezbedilo Ministarstvo kulture, a 1,7 miliona dinara je učešće Grada. Obezbedićemo sledeće godine 100 odsto veća sredstva, sa ciljem da jezavski zid dobije namenu i da posetioci mogu da prođu stazom na vrhu i uživaju u panorami – obećava gradonačelnica Jasna Avramović.\n★ Vesti ★ Srbija ★ Arhitektura ★ Rekonstrukcija ★ Nasleđe


Španska ekonomija izašla iz recesije\nPremijer Marijano Rahoj je pozdravio vesti o prvom privrednom rastu u poslednjih deset kvartala, ali i upozorio da će oporavak biti spor i postepen.\nŠpanska ekonomija izašla je iz dvogodišnje recesije, s obzirom na to da je u trećem kvartalu zabilježen rast bruto društvenog proizvoda od 0,1 odsto, saopštila je Banka Španije. Riječ je o prvom privrednom rastu u poslednjih devet kvartala.\nPremijer Marijano Rahoj pozdravio je današnje vijesti, ali i upozorio da će dalji oporavak biti spor i postepen. Slično je poručio i ministar finansija Kristobal Montoro, koji je u obraćanju parlamentu naglasio da je okončanje recesije samo prvi korak ka oporavku od ekonomske krize.\nPrivreda zemlja bilježila je pad ili je stagnirala od 2008, kada su zbog kraha tržišta nekretnina milioni ljudi ostali bez posla, hiljade kompanija bankrotirale, a finansijski sektor podrvgnut sveobuhatvnim reformama.\nVlada je zbog jednog od najvećih javnih dugova u eurozoni, neizvjesnosti na tržištima i paralisanog sektora izgradnje, bila primorana da sprovede stroge mjere štednje i strukturne reforme kako bi dovela u red finansije i podstakla ekonomski oporavak.\nNepopularni potezi sada počinju da daju rezultate, posebno u mnogim kompanijama koje su prisutne na inostranom tršištu.\nSjutra bi trebalo da budu objavljeni i podaci o nezaposlenosti, koja je i dalje rasprostranjena. Analitičari međutim očekuju neznatan pad stope nezaposlenosti sa 26,3 na 26,1 odsto.


U Hrvatskoj od 1. januara niži PDV na meso i lijekove\nKorisnicima drugog penzionog stupa omogućava se izbor u kojem će sistemu ostvariti penziju\nZAGREB - Sa početkom nove 2019. godine, u Hrvatskoj se smanjuje porez na dodanu vrijednost (PDV) i to između ostalog na bezreceptne lijekovesa sadašnjih 25 na pet posto. Penzionom reformom u Hrvatskoj, koja stupa na snagu 1. januara 2019. godine, predviđa se podizanje radnog vijeka na 67 godina od 2033. godine, kao i penalizacija prijevremenog penzionisanja od 0,3 posto po mjesecu, odnosno 18 posto za pet godina, te omogućavanje rada svim penzionerima do četiri sata dnevno uz zadržavanje penzije.\nKorisnicima drugog penzionog stupa omogućava se izbor u kojem će sistemu ostvariti penziju - samo u prvom stupu uz dodatak od 27 posto za razdoblje do 2002. godine, te 20,25 posto za kasnije uplate ili penziju iz oba obavezna stupa, prenosi Poslovni.hr.\nSa početkom nove godine, PDV na bezreceptne lijekove smanjit će se, odlukom Vlade, sa sadašnjih 25 na pet posto, zbog čega će i njihove maloprodajne cijene biti osjetno niže, a u Hrvatskoj lječničkoj komori (HLJK) očekuju pojeftinjenje bezreceptnih lijekova u prosjeku za 18 do 19 posto. Sa stupanjem na snagu novog Zakona o PDV-u od 1. januara izjednačava se porezna stopa za sve lijekove, što će dovesti do smanjenja maloprodajne cijene bezreceptnih lijekova.\nTakođer, sa prvim danom ove godine na snagu je stupio paket devet zakona iz trećeg kruga porezne reforme, koji uz ostalo donosi nižu stopu PDV-a na meso, voće i povrće, jaja ili pelene, proširenje porezne osnovice za oporezivanje dohotka stopom od 24 posto, ukidanje doprinosa na plaću za zapošljavanje i zaštitu na radu, ali i povećanje doprinosa za zdravstveno osiguranje.


Karabašević se požalio da mu nije dobro, ali mu nije bilo pomoći – Lajk.rs\nKarabašević se požalio da mu nije dobro, ali mu nije bilo pomoći\nU Upravi za izvršenje krivičnih sankcija potvrdili su tragičnu vest o smrti kuvara Slaviše Karabašević, koji je služio kaznu za ubistvo, a koji je pre nekoliko dana preminuo u Opštoj bolnici u Požarevcu.\n– S. K. je se 24.jula požalio čuvarima da mu nije dobro. Odmah je odveden u zatvorsku ambulantu gde je lekar preporučio da hitno bude prebačen u bolnicu u Požarevcu gde je nažalost preminuo. Nakon tog saznanja obavestili smo policiju, tužilaštvo ali i porodicu – rekli su nam u Upravi za izvršenje.\nKako nezvanično saznajemo Karabašević je pre nego se požalio da mu nije dobro bio na sve zdravstvene preglede.\n– Svi rezultati su bili dobri, pretpostavlja se da je doživeo jak infarkt i da u takvoj situaciji nikom ne jer su lekari uz sve napore bili nemoćni. da mu pomognu jer i da mu nažalost , uz sve napore lekara u blnici nije bilo pomoći – rekao je izvor Kurira upoznat sa slučajem.\nPročitajte još... Ti si PRVA LJUBAVNICA koju ŽALIM!\nPodsetimo, Karabašević je bio osuđen jer je 2002. godine ubio Elvisa Žeželja (30) u ataru sela Melnica kod Petrovca na Mlavi, ispalivši mu u glavu i telo pet hitaca iz pištolja “duga devetka”. Nakon toga je nazvao Elvisovog prijatelja koji živi u Nemačkoj i rekao mu da je ovaj uhapšen i da treba da pošalje 7.500 evra za advokata. Prijatelj je poslao novac, koji je Karabaševic potrošio i kasnije osuđen i za prevaru na godinu i po dana, što je pridodato kazni za ubistvo, pa mu je izrečena jedinstvena kazna od devet godina zatvora.\nKarabaševiću je suđeno u odsustvu a prema Interpolovoj poternici, uhapšen je 5. avgusta 2019. godine u Sevastopolju. Srbiji je bio izručen u martu prošle godine i upućen u “Zabelu”, na izdržavanje kazne.\nPročitajte još... Večeras pevamo za ceo region! Navijajte i GLASAJTE ZA BROJ 8!\nS obzirom da je na kaznu osuđen u odsustvu tražio je ponovno suđenje, što mu je i uvaženo i zakazan je glavni pretres, ali ga on nije dočekao.\nOGNJENA MARIJA NIKOME NE PRAŠTA Veruje se da pali i kažnjava ognjem, a devojke danas ovo treba da poklone mladiću koji im se sviđa\nHITNO UPOZORENJE METEOROLOGA! U nedelju najtopliji dan od početka leta, stiže i osveženje, ali se vrelina ODMAH VRAĆA


Učenici iz Zvornika na manifestaciji povodom Dana Vojske RS\nPovodom obilježavanja Dana Trećeg pješadijskog RS puka OS BiH i Dana Vojske RS, koji će biti obilježen u kasarni „Vojvoda Stepa Stepanović“ u Bijeljini, 50 učenika Srednjoškolskog centra „Petar Kočić” biće dio ove manifestacije.\nRADNA AKCIJA Učenici Tehnološke škole KUPILI SMEĆE po gradu\nUčenici banjalučke Tehnološke škole su zajedno sa timom Udruženja „Mozaik prijateljstva“ u susret Danu planete Zemlje sproveli akciju “Očistimo zemlju za jedan dan”.\nPobjednik "Lutvid-festa" škola iz Ugljevika\nPredstava “Mala vještica” u izvođenju učenika Osnove škole “Aleksa Šantić” iz Ugljevika pobjednik je drugog Festivala lutkarstva i video prezentacije knjige “Lutvid-fest” u Bijeljini.\nIzložba „Inost mladih“: Kreativnim idejama UČENICI RIJEŠILI svakodnevne probleme\nNa jubilarnoj 20. međunarodnoj izložbi ideja i inovacija, učenici su pokazali izuzetnu energiju i znanje da svojim inovacijama riješe neke od svakodnevnih problema.\nMATURANTI ZA PRIMJER Učenici muzičke škole SAMI ZARAĐUJU novac za matursku ekskurziju\nU Pozorištu Prijedor za 26. april je zakazan koncert muzičke grupe “Baks” /The Bachs/ koju su osnovali učenici prijedorske Muzičke škole “Savo Balaban” želeći da tako prikupe novac za matursku ekskurziju u Grčku.\nPale: Srednjoškolskom centru uručen automobil-robot\nPredstavnici Gradske uprave i Elektrotehničkog fakulteta u Istočnom Sarajevu uručili su Srednjoškolskom centru “Pale” multifunkcionalan automobil-robot “Arduino kit”, koji će učenici moći da koriste tokom nastavnog procesa, prvenstveno na časovima informatike i računarstva.\n"Šta su ruke naših baka znale": Fočanski đaci predstavili Slovencima svoje običaje i učili njihove\nUčenici i nastavnici Osnovne škole /OŠ/ “Sveti Sava” iz Foče predstavili su u Sloveniji, u Šentjerneju kod Novog Mesta, običaje svog kraja na završnoj konferenciji međunarodnog tvining projekta “Šta su ruke naših baka znale”.\nTelefonska prepiska đaka, roditelja i nastavnika UZELA MAHA: Porukama pravdaju časove i RADE DOMAĆI\nSkoro da nema razreda u osnovnoj školi da se mame učenika nisu „uvezale“ u vajber grupu gdje zajedno rade domaće zadatke, a preko ovakvih grupa sa đacima komuniciraju čak i neke učiteljice.\nUčenici iz Poljske u uzvratnoj posjeti prnjavorskim gimnazijalcima\nPrilika da se prepoznaju talenti: U Mrkonjić Gradu otvorena izložba radova nastalih na Vaskršnjoj likovnoj radionici\nU ateljeu Kulturno-sportskog centra “Petar Kočić” u Mrkonjić Gradu danas je otvorena izložba radova nastalih na Vaskršnjoj likovnoj radionici za djecu i odrasle koju je vodila akademski slikar Mirjana Kodžo.\nDiplome za male delfine: Osnovci naučili plivati\nUčenicima osnovnih škola koji su uspješno završili obuku za neplivače danas su uručene diplome na Gradskom olimpijskom bazenu.\nPORAZNO Došlo vrijeme da udžbenike i školski pribor kupujemo na rate\n"Mali ljudi velikog srca": Đaci organizovali humanitarnu akciju u Mrkonjić Gradu\nSavjet učenika Osnovne škole “Ivan Goran Kovačić” iz Mrkonjić Grada organizovao je humanitarnu akciju sakupljanja novčanih sredstava za pomoć višečlanim i socijalno ugroženim porodicama pod nazivom “Mali ljudi velikog srca”.\nUčenici u Crnoj Gori pojavili se s natpisima "target": Performans u znak sjećanja na početak NATO bombardovanja\nĐaci Gimnazije “Petar Prvi Petrović Njegoš” iz Danilovgrada koji tradicionalno obilježavaju sjećanje na početak NATO bombardovanja Srbije i Crne Gore, po prvi put to neće uraditi u školi, jer im je takvo djelovanje zabranjeno.\nPRAKTIČNA NASTAVA Učenici uzgajaju cvijeće i uređuju grad\nUčenici Srednje stručne i tehničke škole su u plastenicima Komunalnog preduzeća „Gradska čistoća“ proizveli 6.500 sadnica cvijeća koje će ovog proljeća posaditi u gradu.


Stojanovic: Povreda jača, ali idemo dalje!\nSrpska teniserka Nina Stojanović izgubila je današnji meč od Rebecce Peterson sa 2:1 u setovima (7:5,1:6,0:6). Komentarišući meč izjavila je da njena igra danasnije bila na nivou na kome može da bude, da je u ceo turnir ušla povređena, ali i da nije želela da odustane od prilike da se takmiči u Beogradu.\n„Povreda se desila u Madridu, nisam trenirala, želja je bila prevelika da odigram u Beogradu, izdržala sam prvi set, i nisam mogla više da trčim, pravila sam greške jer sam pokušavala da skraćujem poene. Žao mi je što nisam pokazala svoj nivo tenisa, ali idemo dalje, biće mečeva i pobeda i ostajem svakako pozitivna.“\nNa pitanje koliko će ova povreda uticati na nastup na Rolan Garrosu, Nina je izjavila da se nada da će se takmičiti, da će pratiti stanje iz dana u dan i nastaviti sa terapijama do Pariza. Neće učestvovati na turniru u Strazburu naredne nedelje, pa se nada da će joj to pomoći da trenira više i da se fokusira na Rolan Garros.\nDodala je i da će pokušati da sanira mišić, da u ovoj godini ima dosta turnira i da normalno da postoji želja da se igra svaki turnir, ali i da je ipak zdravlje najbitnije.


Estonija: Konzul neosnovano uhapšen u Sankt Peterburgu - 06.07.2021, Sputnik Srbija\nEstonija: Konzul neosnovano uhapšen u Sankt Peterburgu\nHapšenje konzula Estonije Marta Latea u Sankt Peterburgu ne doprinosi uspostavljanju konstruktivnih odnosa između Rusije i EU, saopštio je portparol estonskog... 06.07.2021, Sputnik Srbija\nPrema rečima Lemika, Late se nalazio na poslovnom sastanku na Peterburškom državnom politehničkom institutu.MIP Estonije smatra da su optužbe na račun Latea neosnovane i da ovaj slučaj jasno pokazuje da je Kremlj izabrao put konfrontacije, umesto da preokrene negativni trend u odnosima između Rusije i EU."To je još jedna primer da Rusija nije zainteresovana za konstruktivne odnose sa EU", izjavio je Lemik.Ranije je FSB saopštio da je u Sankt Peterburgu uhapšen estonski konzul Mart Late zbog špijunaže.\nvesti, estonija, rusija\n© Sputnik / Vladimir Pesnя / Uđi u foto-galerijuPogled na Stari grad u Talinu\nHapšenje konzula Estonije Marta Latea u Sankt Peterburgu ne doprinosi uspostavljanju konstruktivnih odnosa između Rusije i EU, saopštio je portparol estonskog Ministarstva inostranih poslova Ari Lemik.\nPrema rečima Lemika, Late se nalazio na poslovnom sastanku na Peterburškom državnom politehničkom institutu.\n"FSB je uhapsio konzula na sat i po, nakon što je otišao sa sastanka. On je optužen za prisvajanje važnog materijala", rekao je Lemik listu Postimees.\nMIP Estonije smatra da su optužbe na račun Latea neosnovane i da ovaj slučaj jasno pokazuje da je Kremlj izabrao put konfrontacije, umesto da preokrene negativni trend u odnosima između Rusije i EU.\n"To je još jedna primer da Rusija nije zainteresovana za konstruktivne odnose sa EU", izjavio je Lemik.\nRanije je FSB saopštio da je u Sankt Peterburgu uhapšen estonski konzul Mart Late zbog špijunaže.


Agencija EU za kontrolu bolesti – Aleksandar Veliki\nAgencija EU za kontrolu bolesti\nPitanje nije da li će biti novog talasa koronavirusa, već “kada i u kojoj razmeri će ga biti”, rekla je ona za britanski dnevnik Gardijan.\n“Virus je oko nas, cirkuliše mnogo više nego u januaru i februaru”, dodala je ona, ističući da podaci po pitanju imuniteta stanovnika nisu ohrabrujući pošto je “85 do 90 odsto” ljudi i dalje izloženo virusu.\n“Sada nije trenutak za potpuno opuštanje”, dodaje ona.\nEvropa je najpogođeniji kontinent pandemijom koronavirusa sa gotovo dva miliona zaraženih i preko 170.000 umrlih.\nCentar za prevencije, mala agencija EU sa sedištem u Švedskoj, početkom maja je saopštila da je “inicijalni pik transmisije virusa prošao”, sa padom broja novozaraženih u većini evropskih zemalja.\nPrethodna objavaPrethodno Prava životinja\nSljedeća objavaSljedeće Verbalni rat


Mehanizam koordinacije postaje ključno pitanje\nAlmedin Šišić 04.04.2014 08:40\nBRISEL, LUKSEMBURG - Vijeće ministara vanjskih poslova država članica EU (FAC) na sjednici u Luksemburgu 14. aprila raspravljaće i o situaciji u BiH, a jedan od zaključaka trebalo bi da bude potenciranje potrebe za hitnim dogovorom o mehanizmu koordinacije.\nKako saznaju "Nezavisne", ne očekuju se najave bilo kakvih represivnih mjera prema BiH i njenim liderima, a šefovi diplomatija država članica EU još će jednom pozvati na neophodnost provođenja presude Evropskog suda za ljudska prava u predmetu "Sejdić i Finci".\nNaša saznanja potvrdio je i Igor Davidović, ambasador u Misiji BiH u Briselu, koji naglašava da je u ovom trenutku teško prognozirati kako će konačni zaključak izgledati.\n"Izvjesno je da će u zaključku još jednom biti potencirana potreba provođenja presude 'Sejdić i Finci', ali i hitnog usvajanja mehanizma koordinacije, jer bez dogovora o koordinaciji svi drugi dogovori o distribuciji pretpristupnih fondova jednostavno nisu mogući", kaže Davidović.\nOn ističe da se formalne i neformalne rasprave još vode, ali da bi bilo realno očekivati kako će se ministri vanjskih poslova baviti i "onim što se u posljednje vrijeme neformalno opisuje kao novi evropski pristup BiH".\n"Rasprave o procesu EU integracija BiH vidim u kontekstu revitalizacije i ponovnog otpočinjanja tehničkih procesa tamo gdje je to moguće, bez uslovljavanja", navodi Davidović.\nPrema nepotvrđenim informacijama, Vijeće ministara vanjskih poslova u jednom od zaključaka ipak bi moglo potencirati odgovornost bh. zvaničnika za zastoj reformi i evropskog puta BiH, ali se ne očekuju bilo kakve odluke ili najave sankcionog karaktera.


Ivana Marić: Dodika ne treba shvatati ozbiljno, on ublažava svoj poraz\nRedakcija 04.09.2019 08:45\n“Više nego je očito da Dodik mijenja svoju politiku nakon potpisanog sporazuma o formiranju vlasti. Tih dana tvrdio je da će povući radikalne poteze, međutim kako se približava rok 5.septembra vidimo da se povlači i odustaje od svojih namjera” – govori Marić.\nPodsjetimo, Dodik je za “Ruski reporter” rekao da je daleko od realnosti mogućnost da BiH uvede sankcije Rusiji, te da bi on odbio članstvo u EU ako bi to bio uvjet ulaska u Uniju. On je dodao da je ruska pozicija prema BiH principijelna, da Moskva poštuje međunarodno pravo, što RS daje određenu sigurnost, pošto Zapad stalno krši međunarodno pravo.\n“Posebno nakon razgovora sa ruskim ambasadorom vidimo potpuno povlačenje i da će to umjesto povlačenja nadležnosti BiH od strane RS-a biti prije svega neki politički stav. Da bi ublažio to svoje povlačenje, to jeste svoj poraz Dodik je povukao priču da bi zbog Rusije odustao od EU iako to Rusija od njega i ne traži, ali jednostavno da bi ublažio svoj poraz morao je nešto drugo radikalno da izjavi” – nastavlja Ivana.\nOsim toga istakla je i to kako njegovu izjavu ne treba shvatati ozbiljno.\nPrethodni članakBenzinom zalili školarca i zapalili ga, majka u šoku: Oni su čudovišta\nNaredni članakDječaku od rođenja ruka paralizovana: Pomozimo 6-godišnjem Adilu da ode na operaciju


Uzbuna u Finskoj: Terorista spremao napad na crkvu - 19.06.2017, Sputnik Srbija\nUzbuna u Finskoj: Terorista spremao napad na crkvu\nFinska policija saopštila je danas da je u nedelju pokrenula operaciju povodom pretnje terorističkim napadom na crkvu u centru Helsinkija, prenosi Rojters. 19.06.2017, Sputnik Srbija\n„Policija je saznala činjenice na osnovu kojih se posumnjalo da se sprema teroristički čin. Prema dobijenoj informaciji, crkva Tempeliaukio je bila meta tog mogućeg čina. Policija je preduzela sve moguće mere kako bi odgovorila na pretnju“, saopštio je finski Nacionalni istražni biro.\nPolicija Helsinkija je navela da je juče uputila nekoliko jedinica u patrole u blizini crkve Tempeliaukio, koja je poznata turistička lokacija, u pokušaju da na tom području uhvati osumnjičenog.\nRojters podseća da je finska Bezbednosna obaveštajna služba (Supo) prošle srede podigla nivo pretnje u toj zemlji, nakon saznanja o ozbiljnim projektima i planovima vezanim za terorizam u Finskoj.


COVID-19 | Share Montenegro\nZa brži oporavak turizma: Evropske vlade da usklade politike mjera\nIzostanak usklađivanja preporuka i pravila usporiće oporavak turizma širom Evrope, dok bi pravilna koordinacija od strane evropskih vlada mogla da stvori 10 miliona novih radnih mjesta, napominju iz organizacije World Travel & Tourism Council (WTTC). Po...\nTivat: Evo koji domaći proizvodi stižu na kućnu adresu\nSada je pravi trenutak da pomognemo jedni drugima i podržimo lokalnu zajednicu, poručuju iz Opštine Tivat i Turističke organizacije ovog grada. Svojim sugrađanima predlažu da svakodnevni život olakšaju poručivanjem hrane iz omiljenih restorana, ali kupovinu...\nDok se svijet polako priprema za život sa koronom, mnoge avio-kompanije uvode nova pravila. Tako će svi putnici koji budu putovali avio-kompanijama grupe Lufthansa Group, morati da nose maske za lice. Ovo se odnosi na Lufthansu, ali i na letove Eurowings-a,...\nU procesu ublažavanja mjera, NKT je planiralo da od 18.maja dozvoli otvaranje plaža duž naše obale uz posebne mjere sanitarne i zdravstvene sigurnosti. Javno preduzeće Morsko dobro sprovodi neophodne aktivnosti na terenu i priprema aplikaciju, koja će uskor...


Koronavirusom zaraženo još 325 ljudi, osmoro preminulo\nNaslovna Info Korona virus Koronavirusom zaraženo još 325 ljudi, osmoro preminulo\nPrema poslednjim informacija, u Srbiji je koronavirus registrovan kod još 325 osoba, a kovid 19 odneo je još 8 života. U poslednja 24 časa testirano je 7.434 ljudi, od čega je koronavirus potvrđen kod njih 325.\nOd posledica zaraze preminulo je još 8 ljudi, a na respiratorima je 86 pacijenata.\nU KC Kragujevac 125 pacijenata, u bolnici u Novom Pazaru 183 hospitalizovanih.\nU Kliničkom centru Kragujevac trenutno je smešteno 125 pacijenta koji su oboleli od virusa korona, od kojih je osam na respiratorima, a u Opštoj bolnici u Novom Pazaru ukupno je hospitalizovano 183 pacijenta, a troje je na respiratorima, kaže zamenik direktora Kliničkog centra u Kragujevcu i koordinator Ministarstva zdravlja za kovid Slobodan Milisavljević.\nbroj obolelih od korona virusa\nPrethodni tekstPrvi put ove godine: U junu zabeležen rast cene hrane\nSledeći tekstSlaviša Stojanović stigao na “Vavu”\nSkoro sedam odsto više proizvođačke cene – najviše voća? 13/08/2020\nKoliko će koštati i koliko je efikasna ruska vakcina protiv korone? (VIDEO) 13/08/2020\nIstinita priča o poruci patrijarha Pavla trudnoj ženi sa Kosova 13/08/2020\nNa današnji dan rođena je srpska glumica Gorica Popović 13/08/2020\nSavić: Koja god vakcina da se uveze, provera će trajati bar dva meseca 13/08/2020\nZa vrele letnje dane spremite đuveč: Recept koji ćete obožavati 13/08/2020\nPrvi naš čovek koji prima vakcinu sputnjik-5: Profesor dr Sergej Boljević 13/08/2020


Moskva čeka reakciju partnera na poziv za saradnju - 30.09.2015, Sputnik Srbija\nMoskva čeka reakciju partnera na predlog za saradnju s informativnim centrom za borbu protiv Islamske države u Bagdadu, izjavio je u sredu šef međunarodnog... 30.09.2015, Sputnik Srbija\npolitika, vesti, rusija, svet, moskva, bagdad, teheran, damask, konstantin kosačov\n11:58 30.09.2015 (Osveženo: 16:19 05.10.2015)\nMoskva čeka reakciju partnera na predlog za saradnju s informativnim centrom za borbu protiv Islamske države u Bagdadu, izjavio je u sredu šef međunarodnog komiteta Saveta Federacije Konstantin Kosačov.\n„To su Teheran, Bagdad, Damask, Moskva. Želeo bih da naglasim da su to za sada četiri zemlje ali, kako je jasno rekao predsednik Rusije nastupajući na Generalnoj skupštini UN, ovaj format je otvoren za sve druge učesnike. Uzimam u obzir da je ova informacija preneta i u bilateralnim kontaktima našeg predsednika sa svim sagovornicima u Njujorku i mi sada čekamo reakcije na takve predloge“, rekao je Kosačev televizijskom kanalu „Rusija 24“.\n„Uveren sam da što se više država bude uključilo u rad informativnog centra, to će jasnija biti saradnja, i operativna, i, informaciona, odnosno praćenje celog tog rada, što je veoma važno. Time će i rezultati naših zajedničkih napora u rešavanju problema terorizma na teritoriji Sirije i drugih država biti bolji“, dodao je Kosačov.\nOn je naveo da učešće u operaciji u formatu Vojno-vazduhoplovnih snaga neće dozvoliti da se Rusija uvuče u produženi sukob. Pored toga, Rusija usvaja odluku o mogućoj operaciji u Siriji u okviru međunarodnog zakonodavstva. „Mi se ne mešamo u unutrašnje poslove suverene države“, rekao je Kosačov.\nPored toga, o današnjoj odluci Saveta Federacije, prema rečima senatora“, „biće operativno informisane sve zainteresovane zemlje“, partneri Rusije u Siriji. Senator je izrazio nadu da će odluka Rusije naići na odjek u drugim državama, na želju da se sarađuje s ruskom vojskom tokom operacije.\nPrema mišljenju Kosačova, ako Islamska država bude počela da deluje izvan granica Sirije, pitanje organizacije gušenja otpora terorista može da bude rešeno u okviru široke koalicije koju je predložio ruski predsednik Vladimir Putin.\nOn je takođe izrazio nadu da će SAD i njihovi saveznici „raditi na greškama“ i da će shvatiti da njihove akcije u bliskoistočnom regionu ne vode rešavanju konflikta.\nKosačov je istakao da Ruska Federacija ne izlazi iz okvira dopuštenog, da ne prati nikakve svoje interese nego štiti sopstvenu bezbednost.\n„Mi u Siriji ne prelazimo okvire dopuštenog, otvoreni smo i transparentni u svojim akcijama i ne pratimo nikakav sopstveni nacionalni interes osim jednog jedinog — a taj nacionalni interes je, prirodno, očuvanje bezbednosti Ruske Federacije, njenih građana, na dugi rok“, rekao je Kosačov.\n„Drugih interesa, koje pokušavaju da nam pripišu — da podržavamo režim Asada, da prodajemo oružje jer želimo da se dogovorimo u vezi s naftom i gasom, nekakve teritorije da koristimo za koješta — takvih interesa ovde nema ni na vidiku“, dodao je on.\n29 Septembar 2015, 21:35\nOružane snage Rusije u okviru vazdušne operacije neće delovati samostalno nego će samo podržavati armiju sirijske vlade, rekao je novinarima u sredu šef Međunarodnog komiteta Saveta Federacije Konstantin Kosačov.\n„Operacija će se voditi samo u vazduhu, samo ćemo podržavati akcije sirijske armije, nećemo delovati samostalno“, rekao je Kosačov i naglasio da se, za razliku od drugih država koje deluju na Bliskom istoku, Rusija realno bavi borbom protiv terorizma, a ne smenom režima.


Knjaževac – Page 10 – Knjaževačke vesti\nPčelari Oprez ! – Sutra tretiranje voćaka na Boševu i u Štipini\nU utorak, 19. aprila Džervin DOO vršiće tretiranje voćaka na plantažama na Boševu i u Štipini. Mole se pčelari da iz predostrožnosti zatvore pčele u periodu od 7 do 16 časova.\nNastavak akcije postavljanja kontejnera u Knjaževcu\nU okviru akcije „Prolećno čišćenje grada 2022“ akcija postavljanja kontejnera po ulicama za sakupljanje i odvoženje kabastog otpada iz domaćinstava se nastavlja. PONEDELjAK 18.04.2022. Vojislava Ilića (8,2) – 2 kontejnera Stevana Sinđelića (3,27) – 2 kontejnera Dositejeva 1 – 1 ...\nKnjaževac : Rezultati Zavoda za javno zdravlje od 15 – 17. aprila\nPristigli su rezultati izveštaja Zavoda za javno zdravlje “Timok” za period 15 – 17. april 2022. godine. U referentnu laboratoriju 14. aprila upućena su četiri PCR testa sa teritorije knjaževačke opštine i rezultati ovih testova su negativni. Urađen je 61 ...\nDanas su Cveti, narodni praznik – kad svaki cvet ima značenje\nSrpska pravoslavna crkva i vernici slave praznik Cveti, uspomenu na svečani ulazak Isusa Hrista u Jerusalim, poslednju nedelju pred početak njegovih stradanja, smrt i Vaskrsenje. Cveti uvek padaju u nedelju, dan posle Lazareve subote. U pravoslavlju se danas, nedelju dana ...\nVernici Srpske pravoslavne crkve danas slave Lazarevu subotu ili Vrbicu, praznik posvećen vaskrsenju pravednog Lazara iz Vitinije koga je Isus Hristos, prema predanju, vaskrsao iz mrtvih. To je videlo mnogo ljudi, pa se vest o čudu Hristovom proširila na sve ...\nPodrška Knjaževcu za lokalno planiranje upravljanja migracijama\nDeutsche Gesellschaft für Internationale Zusammenarbeit (GIZ) GmbH u partnerstvu sa Komesarijatom za izbeglice i migracije (KIRS) obezbedio je obuku i konsultantsku podršku za 17 opština pri izradi Lokalnih akcionih planova za upravljanje migracijama. Podrška je obezbeđena u okviru globalnog programa ...\nPodnošenje zahteva za podsticaje po košnici pčela od 15. aprila\nPodnošenje zahteva za ostvarivanje prava na podsticaje od 800 dinara po košnici pčela počinje 15. aprila i trajaće sve do 31. maja 2022. godine. Pravno lice, preduzetnik i fizičko lice – nosilac komercijalnog porodičnog poljoprivrednog gazdinstva, koje ispunjava uslove propisane ...\nRukometaši Knjaževca na korak od Super lige\nKnjaževački rukometaši u 15. kolu Grupe B Prve lige ,,Istok“ savladali su leskovačku ,,Dubočicu“ rezultatom 42:41. Pobedom Knjaževčani su izborili plasman u baraž za ulazak u Super B ligu.\nPet pozitivnih antigen testova u Knjaževcu\nPrema izveštaju Zavoda za javno zdravlje “Timok” iz Zaječara , u referentnu laboratoriju upućeno je 14 PCR testova sa teritorije opštine Knjaževac.\nZa sredu zakazana akcija dobrovoljnog davanja krvi\nU sredu, 20. aprila u Domu kulture Knjaževac biće organizovana akcija dobrovoljnog davanja krvi. Akciju organizuje Crveni krst Knjaževac u saradnji sa Zavodom za transfuziju iz Niša.


Dve slike Gaspara van Vitela u Istorijskom muzeju Srbije - MediaSfera\nSlike Gaspara van Vitela „Pogled na Rim sa Trga Pjaca Navona“ i „Pogled na Rim sa Trga Pjaca Del Popolo“ iz umetničke kolekcije „Intesa Sanpaolo“, međunarodne bankarske grupacije, od večeras su izložene u Istorijskom muzeju Srbije.\n„Pogled na Rim sa Trga Pjaca Navona“ pripada seriji od devet veduta, koje je Van Vitel naslikao u periodu između 1688. i 1721. godine, na kojoj je prikazan drugi po veličini trg u Rimu, posle Trga Svetog Petra. Za posetioce koji su stizali u Rim sa severne strane, kroz ulaz Porta del popolo, prvi pogled na grad bio je Trg Pjaca del popolo i stoga ne čudi što je to jedan od najpopularnijih prizora koje su italijanski i strani klijenti tražili od Van Vitela, te postoji 16 verzija slike koje datiraju iz perioda oko 1680. godine.\nSlike „Pogled na Rim sa Trga Pjaca Navona“ i „Pogled na Rim sa Trga Pjaca del popolo“, koje beogradska publika može pogledati do 29. oktobra, čuvaju se u Galeriji Palate Zevalos Stiljano u Napulju. Značajan deo zbirke „Intesa Sanpaolo“ izložen je u galerijama koje obrazuju mrežu muzeja pod nazivom Galerije Italije i obuhvataju Galeriju Pjaca Skala u Milanu, sa kolekcijom radova italijanske umetnosti 19. i 20. veka, Galeriju Palate Leoni Montanari u Vićenci koja čuva ruske ikone, platna venecijanskih umetnika 18. veka i keramiku iz Atike, dok je u Galeriji u Napulju izložena Karavađova slika „Mučeništvo Svete Ursule“, kao i radovi južnoitalijanske umetnosti od 17. do 20. veka.\n„‘Glasnici lepote’, naša dela koja se predstavljaju u inostranstvu, govore o brizi i posvećenosti očuvanju umetničke baštine, šire znanje o istoriji i protagonistima italijanske umetnosti, uspostavljajući most između zemalja i kultura – između Napulja i Beograda, Italije i Srbije“, ističe Gros Pjetro.\nDirektorka Istorijskog muzeja Srbije Dušica Bojić je, skrenuvši pažnju na povezanost Italije i Srbije, rekla da su slike Van Vitela izložene u sali muzeja gde se nalazi izložba posvećena Srbiji u Prvom svetskom ratu i to blizu fotografije Viktora Emanuela Trećeg, italijanskog kralja koji je vladao 46 godina i ko je bio pašenog kralja Petra Prvog Karađorđevića.\nTagoviGaspar Istorijski Muzej slike Srbije van Vitel


Ako ste skinuli neku od ovih aplikacija, odmah ih izbrišite - CdM\nAko ste skinuli neku od ovih aplikacija, odmah ih izbrišite\nNa taj način su hakeri mogli doći i do bezbjednosnih protokola koji su čuvali bankovne podatke, prenosi “Dejli mejl”.\nNakon što je bezbjednosna firma ESET otkrila opasne aplikacije, obavijestili su “Google” koji ih je uklonio iz svoje prodavnice “Google Play” na kojoj su se mogle preuzeti. Međutim, otprilike 30.000 ljudi je instaliralo te aplikacije, navode iz ESET-a na svom zvaničnom blogu.\n“Za razliku od sve češćih aplikacija koje su dizajnirane kako bi oponašale finansijske institucije i prikazivale lažne ekrane za prijavu, ove spadaju u kategoriju sofisticiranog bankarskog malvera s kompleksnim funkcionalnostima i fokusom na skrivenost”, naveli su iz ESET-a.\nDodaju kako vjeruju da iza ovih aplikacija stoji jedan napadač ili jedna grupa hakera. One mogu presresti pozive ili poruke koje se koriste za autorizaciju u dva nivoa, mogu skinuti i instalirati druge aplikacije.\nKako biste se zaštitili, na “Google Play” prodavnici aplikacija pratite broj skidanja aplikacije, njihove ocjene i sadržaj recenzija. Pazite na dozvole koje traži aplikacija i koristite najnoviji softver te antivirusnu zaštitu. Na Androidu svakako izbjegavajte preuzimanje aplikacija iz drugih izvora osim “Google Play-a”, osim ako ste potpuno sigurni u aplikaciju koju skidate.\nOvo su zaražene aplikacije koje je otkrio ESET\n1 Komentar na "Ako ste skinuli neku od ovih aplikacija, odmah ih izbrišite"


Ništa ga NEĆE SPREČITI: Tramp IPAK stiže u Davos? | Najnovije vesti - Srbija danas\n23.01.2018. • 08:16 Tanjug\nNišta ga NEĆE SPREČITI: Tramp IPAK stiže u Davos?\nDanas počinje Svetski ekonomski forum\nBela kuća saopštila je da američki predsednik Donald Tramp ipak planira da putuje u Davos na Svetski ekonomski forum, dok je pre samo nekoliko sati njegov odlazak na taj godišnji skup bio neizvestan zbog finansijske blokade federalne vlade SAD.\nPortparolka Bele kuće Sara Sanders izjavila je da će, "ako sve bude išlo kao što se očekuje" sa finansijskom deblokadom federalne vlade SAD, američka delegacija u utorak otputovati na Svetski ekonomski forum u Davos, a da će predsednik Tramp tamo otići kasnije ove sedmice, prenosi AP.\nBela kuća je saopštila i da očekuje da će Tramp potpisati predlog zakona kojim će se okončati finansijska blokada vlade, navodi Rojters.\nMeđutim, demokrate u Senatu su odustale od svojih prigovora na predlog zakona o privremenom finansiranju, te su lideri američkog Senata postigli dogovor o nastavku finansiranja vlade, a mera je usvojena sa 81 glasova "za" i 18 glasova "protiv".\nMahmud Abas POZVAO: EU da prizna DRŽAVU PALESTINU\nTramp planira da na završnom skupu globalne političke i poslovne elite u švajcarskom zimskom centru uputi svoju poruku "Amerika na prvom mestu", navodi američka agencija, uz napomenu da Svetskom ekonomskom forumu u Davosu, koji se ove godine održava od 23. do 26. januara, retko prisustvuju aktuelni predsednici.\nOsnivač Svetskog ekonomskog foruma (WEF) Klaus Švab izrazio je nadu da će američkom predsedniku učešće na forumu u Davosu omogućiti još bolji uvid u globalnu situaciju.\nAmbasada SAD biće premeštena u Jerusalim 2019.\nKRVOPROLIĆE u Londonu: U eksploziji povređene 22 osobe, gradonačelnik najavio policijske patrole širom grada (UŽIVO/FOTO/VIDEO)\nTagovi: Davos, Donald Tramp, SAD, Svetski ekonomski forum


Incident na aerodromu - Društvo - Dnevni list Danas\nPočetna » Društvo » Incident na aerodromu\nOko 11 sati na platformi aerodroma „Nikola Tesla“ dogodio se manji saobraćajni incident u kojem su učestvovala dva vozila, saopštila je Služba za odnose sa javnošću beogradskog aerodrome.\nPričinjena je mala materijalna šteta, povređenih nije bilo. Ovaj događaj nije uticao na redovnost avio saobraćaja, niti na komfor putnika.\nAvio saobraćaj se na beogradskom aerodromu Nikola Tesla obavlja redovno prema planiranom redu letenja, navedeno je u saopštenju.\nAerodrom Nikola TeslaSaobraćajna nesreća\nJedno reagovanje na “Incident na aerodromu”\n18. decembra 2016. u 16.14\nSamo niste napisali koja vozila su ucestvovala u incidentu i kakva je steta. Zna se da sve to radi bahati novoprimljeni kadrovi clanovi jedne partijske organizacije koji su do sada ostetili i nekoliko aviona i napravili stete od preko 1000000 evra koje je platila Air Serbia i Tehnika JAT-a.


Šta znači sanjati štampariju (štamparstvo)? | Sanovnik - Sanjarica\nŠta znači sanjati štampariju (štamparstvo)?\nSanjati da vidite štampariju\nAko u snu vidite štampariju, to ukazuje da ste blizu velike počasti. Moguće je da je samo pitanje dana kada će vas nadređeni nagraditi. Trudite se da budete korektni prema svima pa i vaše kolege smatraju da zaslužujete unapređenje. Ne volite da se namećete, već pružate svoj maksimum u projektima koji su vam povereni.\nSanjati da radite u štampariji\nUkoliko u snu radite u štampariji, to znači da ste nezadovoljni svojim poslom. Verovatno ste uvereni da zaslužujete bolje radno mesto, ali nemate veze i novac da biste ga dobili. Prebrzo ste odustali pa nigde ne aplicirate smatrajući da su konkursi namešteni i objavljeni samo reda radi.\nSanjati da neko drugi radi u štampariji\nKada u snu drugi radi u štampariji, to implicira da nekome zavidite. Moguće je da se osoba u vašem okruženju previše hvali svojim uspesima zbog čega vi smatrate da je njegov/njen život savršen. Ne shvatate da svi imaju probleme, ali ne razmišljaju samo o njima i ne daju im preveliki značaj.\nSanjati da ulazite u štampariju\nAko u snu ulazite u štampariju, to označava velike troškove. Može se desiti da će vam iskrsnuti problem u kući i da ćete ga rešiti uz pomoć ušteđevine koju ste namenili u druge svrhe. Vaši planovi će se izjaloviti i naići ćete na nerazumevanje okoline, ali bićete mirni jer ste postupili onako kako ste smatrali da je ispravno.\nSanjati da izlazite iz štamparije\nKada u snu izlazite iz štamparije, to znači da ćete postići dogovor. Verovatno ćete se konačno sporazumeti sa osobom sa kojom ste bili u sukobu. To može biti suprug/a, prijatelj/ica ili poslovni partner. I vi i on/a ćete popustiti jer ćete želeti da se ova situacija što pre privede kraju.\nZnačenje sna može biti jednostavnije. Ukoliko ste skoro videli, radili ili bili u štampariji, to je sigurno ostavilo utisak na vas.\nŠtamparija je mesto gde se tekstovi i slike, uz pomoć mašina za štampanje, prenose na papir.


Zašto mera obaveznog negativnog PCR testa za ulazak u Srbiju nikada nije sprovedena? - NOVA stranka\n22.10.2020 Press služba borba, koronavirus, Naslovna, Nova stranka, opozicija 0\nNakon što je u sinoćnjem televizijskom uključenju, epidemiolog dr Predrag Kon poručio da "mera obaveznog negativnog PCR testa za strane državljane koji ulaze našu državu odavno postoji, ali je pitanje kako je i koliko primenjivana", postalo je i više nego očigledno da je Srbija ostavljena na milost i nemilost koronavirusu.\nU trenutku kada je novi udar pandemije sve snažniji, a brojke novozaraženih alarmantne, postavlja se pitanje zašto Vlada Srbije nije sprovela u delo meru Kriznog štaba, već granice ostavile otvorenim bez ikakve kontrole. Imajući u vidu da je situacija zabrinjavajuća u celoj Evropi, možda je pravi trenutak da se i stari i novi ministri podsete geografije i shvate da se Srbija nalazi upravo u Evropi, te da stoga nije jasan razlog zbog kojeg nije bila rigorozna po pitanju obaveznog negativnog testa, kao što su ostale države učinile još od početka pandemije.\nNova stranka pita da li dok čekamo na novu Vladu, istovremeno čekamo i da brojke obolelih i umrlih premaše dosadašnje, jer one, očigledno, prema stavu aktuelnog režima, nisu dovoljno zabrinjavajuće da bi kontrola granica bila stroža. Umesto što svakodnevno prete i zastrašuju putem medija, kupuju oružje i vozila za Komunalnu miliciju, a imena novih ministara kriju kao da su u pitanju učesnici rijaliti šoua, režimu bi pametnije bilo da se ugleda na države koje su se ozbiljno uhvatile u koštac sa zarazom i sprovede preporuke lekara. NOVA upozorava da i dr Kon zna odgovore na sva pitanja koja muče građane Srbije, ali se ne usuđuje da ih uputi na pravu adresu. A to zasigurno nisu odgovorni ljudi koji poštuju propise, a koji su ipak svakodnevna meta medijskih napada i osude zbog naglog rasta broja obolelih.\nNova stranka još jednom snažno apeluje na sugrađane da situaciju shvate ozbiljno i, štiteći svoje, zaštite i sve oko sebe, a na Vladu Srbije i samozvanog lekara, infektologa i epidemiologa Aleksandra Vučića da, umesto što se bavi licitiranjem imenima novih ministara i vanrednim izborima, pozabavi borbom protiv koronavirusa, jer zdravlje građana Srbije mora biti prioritet čak i u ovako devastiranom društvu.\nPrevious article\tMovsesijan: NOVA predlaže konkretne mere u borbi protiv novog talasa epidemije Next article\tUstav Srbije u kandžama aktuelnog režima


ЛУКАЧ: СРПКИЊЕ КАО ЖРТВЕ РАТА НЕВИДЉИВЕ | Јадовно 1941. – КУЛТУРА СЈЕЋАЊА\nDirektor Džender centra Vlade Republike Srpske Mirjana Lukač rekla je danas da su žene srpske nacionalnosti kao žrtve rata, seksualnog nasilja i torture bile nevidljive u proteklih 20 godina, da se o njima malo govorilo, ali da je Džender centar u protekloj godini mnogo radio na tim pitanjima.\n“Prikupljeni su i podaci o počiniocima ratnih zločina nad ženama i pokrenuti postupci o krivičnom gonjenju, što je ranije bilo veoma rijetko”, rekla je Lukačeva na sastanku sa autorom Globalne studije o primjeni Rezolucije 1325 “Žene, mir i bezbjednost” Savjeta bezbjednosti UN Radikom Kumarašvami.\nLukačeva je navela da je Džender centar u saradnji sa Republičkim centrom za istraživanje ratnih zločina proveo program “Snaga je u nama” čiji je cilj bio rad sa ženama žrtvama rata, seksualnog silovanja i torture, njihovo psiho-socijalno osnaživanje te ostvarivanje njihovih prava i integrisanje u društvo.\nOna je istakla da je Džender centar tim programom otvorio ovo veoma važno pitanje grupe žena koje su još stigmatizovane i marginalizovane.\n“Priča o ženama žrtvama silovanja u kontekstu BiH proizvela je jednu idendifikacijsku matricu koja se koristi kako bi se priča o bolu, patnjama, nasilju transformisala u osudu cijelog jednog naroda koji se u međunarodnim okvirima prepoznaje kao nasilan. Kao da nije postojala druga nasilna strana u sukobu, kao da su na drugoj strani svi poštovali forme ratovanja, kao da je druga strana štitila žene koje su pripadale drugom etnicitetu. To su nevjerovatni apsurdi do kojih je dovela prije svega globalna medijska pažnja”, zaključila je Lukačeva.\nRadika Kumarašvami je pohvalila dobru praksu i rezultate rada Džender centra Vlade Republike Srpske.\nKumarašvami je vodeći međunarodni ekspert i autor Globalne studije o primjeni Rezolucije 1325, čiju izradu je zatražio Savjet bezbjednosti UN povodom obilježavanja 15 godina od donošenja ove veoma značajne rezolucije.\nCVIJANOVIĆ: PODRŠKA VLADE ŽENAMA ŽRTVAMA RATA …


BTC $61.202 -0,13%\nETH $3.772 -3,11%\nXRP $1,09 -4,63%\nEOS $4,51 -1,01%\nDOGE $0,26 +8,15%\nČangpeng Žao, direktor kripto berze Binance, najavio je da platforma planira da od sutra u potpunosti omogući depozite i povlačenja.\nČangpeng Žao (CZ), direktor kripto berze Binance, najavio je da platforma planira da od sutra u potpunosti omogući depozite i povlačenja. CZ je ovo objavio 12. maja u svom obaveštenju o nedavnom incidentu.\nKako je saopšteno, Binance je obustavio depozite i povlačenja jer je radio na ponovnoj obnovi svojih sigurnosnih sistema nakon velikog haka 7. maja, koji je rezultirao krađom od oko 7.070 bitkoina (BTC) iz berzinih onlajn novčanika - vrednih preko 40 miliona dolara u to vreme.\nU najnovijem saopštenju, CZ nije govorio o akcijma koje preduzima tim berze nakon haka, govoreći javnosti da će otkriti više informacija kada platforma u potpunosti nastavi sa svim svojim operacijama. On je, dakle, ukratko naveo da:\n“Naš tim napreduje i radi ceo vikend. U proteklih nekoliko dana napravili smo značajan remont u našem sistemu, sa velikim brojem dodatih naprednih sigurnosnih karakteristika i/ili potpuno izmenjenim. Kasnije ćemo podeliti detalje o nekim promenama.”\nOvo ažuriranje predstavlja treći po redu zvanični odgovor izvršnog direktora berze od kada je došlo do incidenta - prva je bila javna sesija na Tviteru nakon haka, a drugi je kratak pregled mera koje se preduzimaju kako bi se ublažile šanse za buduće narušavanje bezbednosti.\nOd dosadašnjih Binance-ovih objava, poznato je da je hak navodno bio unapred osmišljen i sproveden nizom taktika koje su uključivale “phishing” i viruse za dobijanje velikog broja 2FA kodova i API ključeva.\nIncident je takođe izazvao još jednu kontroverzu kada je CZ javno objavio da je razmotrio - i odbacio - ideju o odgovoru na hakovanje spornim pristupom reorganizovanja Bitkoinovog blokčeina: tj. preduzimanje koraka za podsticanje rudara da formiraju konsenzus kako bi kontrolisali 51% kompjuterske snage mreže i reorganizovali transakcije na blokčeinu nakon haka.\nKao odgovor na žestoku kritiku zajednice, CZ je odlučio da ne pokušava ovu strategiju - čija je izvodljivost u svakom slučaju sumnjiva, prema nekim mišljenjima - navodeći narušavanje reputacije bitkoina i pretnju po njegovu nepromenljivost i principe decentralizacije.\nBinance je rangiran kao četvrta po veličini globalna berza, pri čemu je u proteklih 24 sata zabeležen pad dnevnog obima trgovanja od 24%.\nBitkoin (BTC) je u padu za 4,3% na dan, ali ostaje iznad cene od 7.000 dolara, tj na 7.058 dolara u vreme pisanja, prema podacima sa CoinMarketCap-a.


NESPORAZUM U FINSKOJ Oslobođen policajac koji je Vladimira Putina upisao na spisak KRIMINALACA\nFinski sud oslobodio je danas jednog od šefova finske policije optuženog za nemar posle upisivanja imena ruskog predsednika Vladimira Putina u nacionalni spisak osumnjičenih kriminalaca.\nVladimir Putin: Tražen u Finskoj\nHelsinški Apelacioni sud zaključio je da obaveze tog čoveka, koji je zadužen za spisak ali koji nije sam u njega uneo Putinovo ime, nisu dovoljno dobro definisane da bi se razmatrala njegova krivična odgovornost u tom slučaju.\nMediji su 2013. otkrili da je ime ruskog predsednika upisala jedna osoba, čije ime nikad nije otkriveno, u ovaj poverljivi registar u koji se svrstavaju imena ljudi osumnjičenih za krivična dela kojima preti zatvorska kazna od preko šest meseci.\nIstraga tužilaštva ustanovila je da je Putinovo ime bilo povezano sa organizovanim kriminalom u njegovoj zemlji.\nPolicija se tada izvinila zbog "ozbiljne greške" koja bi mogla da razljuti ruskog suseda i obratila se tužilaštvu.\nDva policajca već su oslobođena krivice tom slučaju i policija je sprovela proveru svih upisanih imena u tom registru.\nPrema rečima portparola Kremlja, ruski predsednik je tada primio vest mirno i nije tražio uzvratne mere.


Prebl: Regionalna saradnja uslov za uspeh u Avganistanu\nPrebl: Očekujemo da će poseta Karzaija Vašingtonu ojačati njegov lični uticaj i konsolidovati njegovu upravu da bi Sjedinjene Države dobile pouzdanog i jakog partnera\nO ishodu posete avganistanskog predsednika Hamida Karzaija Sjedinjenim Državama, kolega Branko Mikašinović razgovarao je sa direktorom za spoljnopolitička pitanja u vašingtonskom institutu Kejto, Kristoferom Preblom.\nPrebl: “Mada poseta predsednika Karzaija Vašingtonu predstavlja važan korak u unapredjenju ličnih odnosa sa predsednikom Barakom Obamom, i, kako se navodi, u izvesnoj meri i bilateralnih odnosa, ona ipak nije proizvela okvir precizno definisane saradnje. Glavni cilj bio je da se pridobije podrška misiji Sjedinjenih Država u Avganistanu, kao i samom predsedniku Karzaiju, s obzirom da rat u toj zemlji postaje sve nepopularniji u ovdašnjoj javnosti, a sam Karzai se ne smatra pouzdanim partnerom.”\nGlas Amerike: Pored unapredjenja bilateralnih odnosa dve zemlje, da li postoji potreba i za koordinisanjem regionalne strategije?\nPrebl: “Rešenje za Avganistan, ako se o njemu uopšte može govoriti, leži u unapredjenju i koordinisanju saradnje i akcija Avganistana i Pakistana, imajući u vidu dobre odnose Avganistana i Indije i osećaj ugroženosti koji Pakistan ima s tim u vezi. Indija naime obavlja humanitarne operacije i investira u Avganistanu i stoga rapolaže odredjenim uticajem. Stav Pakistana prema tim aktivnostima Nju Delhija je podozriv i skeptičan u svetlu pomenutog osećaja izolovanosti i opkoljenosti u Islamabadu. Takodje postoje napetosti u zapadnim avganistanskim pokrajinama, koje se graniče sa Iranom, u kojima Teheran ima odredjeni uticaj. Realno gledajući, te susedne zemlje, kao i Kina i Rusija, važni su regionalni akteri, što sve čini situaciju veoma komplikovanom. Mada ostaju prisutne u Avganistanu i regionu, Sjedinjene Države su uvučene u situaciju u kojoj će bez regionalne strategije i saradnje teško moći da ostvare svoje političke ciljeve.”\nGlas Amerike: Ključni problem za Avganistan, pa i Pakistan, je Taliban. Kakav bi mogao da bude zajednički stav SAD, Avganistana i Pakistana prema tom pokretu?\nPrebl: “Kao što znate, stvarna granica izmedju Pakistana i Avganistana zapravo ne postoji i slobodno se prelazi. Pakistanci nastoje da na svojoj strani granice vrše pritisak na pripadnike Talibana, koji su prešli iz Avganistana i pridružili se lokalnom Talibanu, što izaziva još veću krizu u Pakistanu. Nestabilan režim u Islambadu i nepopularan režim u Kabulu, doprinose daljoj regionalnoj neizvesnosti. Očekujemo da će poseta Karzajia Vašingtonu ojačati njegov lični uticaj i konsolidovati njegovu upravu da bi Sjedinjene Države dobile pouzdanog i jakog partnera radi stabilizovanja stanja u regionu i unapredjenja borbe protiv terorizma.”


Dačić: I prethodni birali guvernera po svojoj meri\nVesti izvor: Kamatica, Blic, B92, agencije\nPredsednik Vlade Srbije Ivica Dačić kaže da se ekonomska politika države ne može efikasno voditi ako guverner Narodne banke Srbije i vlada imaju različite koncepte upravljanja finansijama.\nDačić je rekao da pobeda na izborima daje za pravo svakoj koaliciji da vodi samostalnu politiku, pa i u oblasti finansija.\nIstičući da nema ništa protiv da Narodna banka Srbije funkcioniše kao nezavisna institucija, Dačić je podsetio da su i pređašnji guverneri bili političari ili ljudi koje su postavile političke stranke.\n- Kad neko izgubi vlast, onda se svi sete da su eksperti, a kako su došli na vlast - došli su voljom Demokratske stranke i naše tadašnje koalicije - rekao je Dačić.\n- I sa Demokratskom strankom se razgovaralo o promeni guvernera, razlika je u tome što bi, da je Tadić na vlasti, Šoškić podneo ostavku pošto ga je on postavio. Pošto je sada Nikolić na vlasti, Šoškić ne želi da podnese ostavku - rekao je Dačić.\nPredsednik Vlade Srbije je dodao da je i bivši guverner NBS Radovan Jelašić podneo ostavku jer njegovim radom nisu bili zadovoljni DS i\nOn je podsetio i na slučaj Kori Udovički i način na koji je ona došla za guvernera - "voljom DS" i zapitao zašto DS sada tvrdi da guverner mora da bude isključivo ekspert.\nNa moguću smenu guvernera Dejana Šoškića ni Međunarodni monetarni fond ni Evropska komisija ne gledaju blagonaklono jer Vlada tim potezom šalje jasnu poruku da Narodna banka Srbije nije nezavisna od izvršne vlasti.\nBogdan Lisovolik, stalni predstavnik MMF u Srbiji, kaže da bi ugrožavanje nezavisnosti centralne banke moglo negativno da utiče na predstojeći aranžman s tom institucijom.\n- Veoma smo zabrinuti zbog mogućih izmena Zakona o Narodnoj banci Srbije koji bi mogli da ugroze nezavisnost te institucije. Naš stav je da je NBS generalno dobro obavljala posao supervizora i regulatora bankarskog sektora, u uslovima slabosti bankarskog sektora širom Evrope - ocenjuje Lisovolik.\nEvropska komisija je takođe zabrinuta mogućim udarom na nezavisnost centralne banke. Frejk Janmat iz Evropske komisije kaže da je to korak unazad od evropskih zakona.\nNa pitanje hoće li smena guvernera biti ocenjena kao problematična u narednom Izveštaju o napretku Srbije ka Evropskoj uniji, Janmat odgovara da to zavisi od suštine izmena Zakona o NBS, ali da će se u ovom, kao i u svakom prethodnom izveštaju, insistirati na načelu nezavisnosti centralne banke.


Leskovački farmaceuti u subotu dočekuju "Spartak" - Dnevnik Juga\nPočetna / DOGAĐAJI / Leskovački farmaceuti u subotu dočekuju „Spartak“\nDnevnik Juga 10/10/2019\tDOGAĐAJI, Leskovac, SPORT Ostavi komentar\nU prostroijama KK“Zdravlje“ danas je održana konferencija za novinare povodom odigravanja utakmice drugog kola Druge muške košarkaške lige Srbije, izmedju KK „Zdravlje Leskovac“ i KK Spartak iz Subotice.\nTrener farmaceuta Lazar Spasić, očekuje pobedu i prilično je uveren da će igrači pokazati najbolje što umeju na terenu.\n„U subotu dočekujemo jako kvalitetan meč, jako bitan meč iz prostog razloga što su naše ambicije visoke. Očekuje nas utakmica protiv velikana srpske košarke „Spartaka“ iz Subotice koji verovatno u Leskovac neće doći da sam sebe pobedi. Prva utakmica u Zemunu izgubljena je našim greškama i zato apsolutno ja preuzimam odgovornost. Ono što je jako bitno je da u našem sastavu imamo 10 novih igrača gde se u budućnosti nadamo da ćemo ostvariti dobre rezultate. Naš tim je kompletan bez ikakve povrede bez ikakvog problema, ambijent u ekipi poprilično je dobar, hijerarhija se slaže svojim tokom i odnosi u ekipi su jako dobri što je od bitnog značaja. Očekuje nas utakmica protiv ekipe Spartaka koja je u prvom kolu pobedila Žitište, a u Leskovac dolazi sa ambicijom da utakmicu dovede do neizvesne završnice i da proba da nas dobije, a to mi ne smemo da dozvolimo.Našom igrom očekujemo dobar pristup i pobedu – ističe Spasić.\nIgrač KK „Zdravlje“ David Dojčinović pozvao je publiku da dođe u što većem broju i podrži dobru igru.\nFarmaceuti u subotu dočekuju ekipu “Spartaka” iz Subotice\nPublicerat av Dnevnik Juga Torsdag 10 oktober 2019\nMeč se odigrava u subotu 12. oktobra u SRC „Dubočica“ sa početkom od 20 časova i 15 minuta.\nPrethodni „Tople probe“ pokazale da je leskovačka Toplana spremna za grejnu sezonu\nSledeći Radovi na gradskom kolektoru u Bogojevcu stigli do treće faze – Završetak radova do maja 2020.


Neki milijarderi su ostali bez svog bogatsva, a neki su i dalje neprikosnoveni - Bizlife.rs\n10:24 Peking, 27/02/2019\nDanas jesi, sutra nisi – životna je istina koja može da zadesi i one najbogatije ljude, one za koje očekujete da će se uvek „kupati“ u novcu. Na tržištima akcija je u 2018. godini zbrisano 1.000 milijardi dolara aktiva najbogatijih pojedinaca sveta, pokazuje nova rang lista kineskog instituta Hurun.\nBil Gejts je na drugom mestu sa 96 milijardi dolara, a Voren Bafet je treći sa imovinom vrednom 88 milijardi dolara. Najbogatiji Kinez je osnivač Alibabe, DŽek Ma, koji je „težak“ 39 milijardi dolara.\nJedini bogataš iz Azije među prvih 10 najbogatijih pojedinaca na svetu je Indijac Mukeš Ambani iz kompanije „Rilajans Indastris“, sa bogatstvom procenjenim na 54 milijarde dolara.\nvoren bafet bil gejts bogataši Džek Ma Džef Bezos kona


Vlada Republike Srbije - Blic Online\nFilmski centar Srbije ukazao Vladi na probleme slobodnih umetnika: Mnogi su bez sredstava za životne namirnice i za lekove\nPovodom okolnosti izazvanih pandemijom virusa COVID-19, Filmski centar Srbije (FCS) je skrenuo pažnju Vladi Republike Srbije na problem slobodnih umetnika. U slobodne umetnike (frilensere) u ovom slučaju FCS ubraja sve glumce koji nisu u stalnom radnom odnosu u nekom od pozorišta, kompozitore, scenariste, reditelje, snimatelje, i mnoge druge radnike srodnih zanimanja (scenografi, kostimografi, prevodioci, statisti, itd.), navodi se u saopštenju FCS.\nVlada Republike Srbije donela je na današnjoj sednici nove mere u cilju suzbijanja širenja virusa COVID-19, o kojima će javnost biti obaveštena posebnim saopštenjem.\nINTERVJU Ana Brnabić: Spremni smo da pregovaramo s Prištinom već sutra, ako povuku takse\nNemam velika očekivanja od sastanka u Berlinu, jer za tako nešto nema osnova. Naše je da pokažemo da smo stabilan, predvidiv i pouzdan partner koji je posvećen dijalogu i spreman na razgovor - kaže u intervjuu za "Blic" predsednica Vlade Srbije Ana Brnabić.\nReprezentacija Srbije učenika osnovnih škola osvojila je treće mesto na Evropskom takmičenju u poznavanju saobraćaja koje se ove godine, u organizaciji Auto kluba Mađarske, održalo u Budimpešti. Kao državni prvaci nacionalnog takmičenja “Šta znaš o saobraćaju”, dva dečaka i dve devojčice, uspeli su da među jakom konkrencijom vršnjaka iz čitave Evrope, odnesu bronzanu medalju.\nFORMIRA SE SAVET ZA SRPSKI JEZIK Prednost ćirilici, kazne do milion dinara\nPodmlađivanje u Vladi RS, Alen Šeranić NOVI MINISTAR\nNovi ministar u Vladi Republike Srpske biće Alen Šeranić, aktuelni šef odseka za međunarodne odnose i evropske integracije u Ministarstvu zdravlja RS – ekskluzivno saznaje Srpskainfo.\nPotpredsednik Vlade Republike Srbije i ministar unutrašnjih poslova dr Nebojša Stefanović još jednom je danas istakao zahtev Republike Srbije međunarodnim institucijama na Kosovu i Metohiji da se naši državni organi uključe u istragu ubistva Olivera Ivanovića. On je naglasio da je naša zemlja potpuno posvećena rešenju ovog slučaja i da će učiniti sve, da snagom svojih istražnih organa, dođe do onih koji su ubili Ivanovića i privede ih pravdi.\nZnačajna ulaganja Vlade Srbije u infrastrukturu u Srpskoj: Obnova mosta u Zvorniku, a u Vlasenici studentsko-đački dom\nVlada Republike Srbije izdvojiće 5,5 miliona evra za projekte u Republici Srpskoj, od kojih će biti urađena rekonstrukcija Mosta kralja Aleksandra Prvog Karađorđevića u Zvorniku, a u Vlasenici izgrađen studentsko – đački dom.\nVlada: Novo nameštenje za Lazara Ristovskog, smena na čelu pozorišta u Gračanici\nGlumac i reditelj Lazar Ristovski imenovan je za člana Saveta Fakulteta dramskih umetnosti Univerziteta umetnosti u Beogradu kao predstavnik osnivača (države), odlučeno je na sednici Vlade koja je održana 13. jula. Tom prilikom su sa ove dužnosti razrešeni Živorad Ajdačić, Božidar Nikolić i Vilibald Erić.\nVladimir Rebić novi direktor policije\nVlada Republike Srbije izabrala je na današnjoj sednici Vladimira Rebića za novog direktora policije, a on je i do sada obavljao funkciju vršioca te dužnosti.\nMirović: Očekujemo znatno veći budžet za Vojvodinu u 2017. godini\nNa dnevnom redu zajedničke sednice vlada Republike Srbije i autonomne pokrajine Vojvodine naći će se više od 20 zajedničkih projekata, razgovaraće se o modelima finansiranja, kao i o budžetu Vojvodine za sledeću godinu, izjavio je danas predsednik Vlade Vojvodine Igor Mirović.\nVečeras sednica Vlade Republike Srbije\nSednica Vlade Republike Srbije biće održana večeras.\nBEDNA PROMOCIJA Kada bi Unesko odlučivao na osnovu sajtova, ne bismo dobro prošli\nNakon što je Izvršni savet Unesko na prošlonedeljnoj sednici u Parizu većinom glasova prihvatio zahtev Kosova za prijem u tu organizaciju za zaštitu kulturnog nasleđa, obe strane (kosovska i srpska) krenule su u lobiranje za i protiv, kako u stvarnom, tako i u virtuelnom svetu. Ipak, kosovska strana zadala nam je ozbiljnu lekciju...\nProtest "Efektive" zbog švajcaraca\nUdruženje Efektiva organizovalo je protesti ispred Narodne banke i Vlade Srbije, nezadovoljni pouđenim rešenjima za kredite u švajcarskim francima. Saobraćaj u Nemanjinoj ulici je bio blokiran oko sat vremena.\nZa ekonomski razvoj i radna mesta - 51 milion dinara\nPredstavnicima malih i srednjih preduzeća iz opština Preševo, Bujanovac i Medveđa sutra će biti dodeljeno ukupno 51 milion dinara za ekonomski razvoj i povećanje zapošljavanja po programu Vlade Srbije.\nDS: Vučević skriva svoju nesposobnost\nUmesto da se bavi problemima Novosađana, gradonačelnik Novog Sada Miloš Vučević svaki dan izdaje nova saopštenja kojima pokušava da srene pažnju sa svoje nesposobnosti i stvori tenziju između Vlade AP Vojvodina i Vlade Republike Srbije, saopšteno je iz Pokrajinskog odbora DS za Vojvodinu.\nZajednička sednica dve vlade\nBEOGRAD - Vlade Srbije i Republike Srpske danas će održati zajedničku sednicu u Beogradu.\nVlada predlaže isti porez na imovinu u 2012.\nIzmenama i dopunama Zakona o porezu na imovinu koje je predložila Vlada Srbije, predviđeno je da porez na imovinu za 2012. godinu ne može biti veći od poreza koji su građani i preduzetnici platili u ovoj godini.\nUnija poslodavaca: Vlada ruši socijalni sporazum\nUnija poslodavaca Srbije saopštava da Vlada Republike Srbije izigrala Socijalni sporazum i nije ispunila preuzetu ugovornu obavezu da od 1. oktobra 2011. godine neoporezivi deo zarade sa sadašnjih 7. 310 bude podignut na 10.000 dinara.\nZahtevi sindikata Vladi da pomogne građevinarstvu\nČlanovi Republičkog odbora Sindikata radnika građevinarstva i Industrije građevinskih materijala (IGM) Srbije ocenili su da građevinski radnici i pored vladinih mera, donošenja Zakona o podsticanju građevinske industrije i produženja Posebnog kolektivnog ugovora, žive u veoma teškim i nesigurnim uslovima.


Devet džihadista se vratilo u Crnu Goru, pod stalnim su nadzorom službi\nU Crnoj Gori registrovano je devet džihadista koji su se vratili iz Iraka, Sirije ili Libije, gde su ratovali za Islamsku državu i sada su pod stalnim nadzorom crnogorskih bezbednosnih službi, prenose crnogorski mediji.\nOd devetoro "povratnika" džihadista, bar četvoro je u fazi policijsko-tužilačke istrage čiji je cilj pokretanje krivičnih postupaka u skladu sa odgovarajućim zakonskim normama. Prema pisanju medija, oni nisu bezbednosna pretnja i ni u jednom trenutku ne mogu predstavljati opasnost ni po bliže, ni po šire okruženje.\nReč je o Emilu Ličini, Habibu Kastratiju, Harisu Lukaču, Elvinu Baliću, Ismetu Salihuu, Isaku Ličini, Bejti Muzuroviću, Ifetu Muriću i Hasibu Kastratiju.\nSvi su bar u poslednjih pet godina pripadali različitim grupacijama radikalnih islamista i otvoreno se suprotstavljali Islamskoj zajednici u Crnoj Gori i njenim službenicima, a posebno poglavaru Rifatu Fejziću.\nCrna Gora je pre godinu dana usvojila izmene zakona i kažnjava odlazak svojih državljana na strana ratišta, kao i svaku vrstu podrške i pomoći učesnicima na "frontovima" van Crne Gore.\nLjudi koji su se vratili sa ratišta iz Sirije i Iraka su, po navodima "Pobjede", neustralisani kao bezbednosne pretnje i ni u jednom trenutku ne mogu predstavljati opasnost ni po bliže, ni po šire okruženje.